open-index/open-wikipedia-markdown huggingface dataset:
ഡിഫെൻസ് ഐലൻഡ് വന്യജീവി സങ്കേതം

**ഡിഫെൻസ് ഐലൻഡ് വന്യജീവി സങ്കേതം** ആൻഡമാൻ  ദ്വീപിലുള്ള ഡിഫെൻസ് ഐലൻഡിലാണ് സ്ഥിതിചെയ്യുന്നത്. തെക്കൻ ആൻഡമാന്റെ ഭരണത്തിൻകീഴിലുള്ള ജില്ലയായ ഈ പ്രദേശം ഇന്ത്യയുടെ കേന്ദ്രഭരണപ്രദേശമായ ആൻഡമാൻ നിക്കോബാർ ദ്വീപുകളുടെ ഒരു ഭാഗമാണ്. പോർട്ട് ബ്ലെയറിൽ നിന്ന് വടക്ക്മാറി 33.5 കിലോമീറ്റർ (21 മൈൽ) ദൂരത്തിലാണ് ദ്വീപ് സ്ഥിതിചെയ്യുന്നത്.

## ഭൂമിശാസ്ത്രം
പ്രതിരോധവകുപ്പിന്റെ കീഴിലായ ഈ ദ്വീപ് പൂർണ്ണമായും കിടക്കുന്നത് ജിർകടങിലാണ്. 2004-ലെ സുനാമി തദ്ദേശവാസിയായ നിക്കോബാർ സ്ക്രബ്ഫൗൾ എന്ന ഇനം പക്ഷിയുടെ അംഗസംഖ്യ വളരെയധികം കുറയാൻ കാരണമായി. വെറും 300 എണ്ണം മാത്രം ശേഷിക്കുന്ന 66 സെ.മീ. വലിപ്പമുള്ള നാർകോണ്ഡം വേഴാമ്പൽ ഇവിടെ സംരക്ഷിക്കപ്പെടുന്നു. ദേശീയ വന്യജീവി സംരക്ഷണബോർഡ് 2018 ജൂലൈ 8  മുതൽ നാർകോണ്ഡം പ്രൊജക്ട് തുടങ്ങുന്നതായി *[[ദ ഹിന്ദുസ്ഥാൻ ടൈംസ്]]* ദിനപത്രത്തിൽ പ്രസിദ്ധീകരിച്ചിരുന്നു. പ്രധാനമന്ത്രി മൻമോഹൻ സിംഗും പരിസ്ഥിതിവകുപ്പ്മന്ത്രി ജയന്തി നടരാജനും ബോർഡ് അംഗങ്ങളായിട്ടുള്ള പ്രൊജക്ടിന്റെ ലക്ഷ്യം വന്യമൃഗസംരക്ഷണനിയമപ്രകാരം സംരക്ഷണപ്രദേശത്തെ നിർമ്മാണപ്രവർത്തനങ്ങൾ ആണ്. ബോർഡിൽ 47 അംഗങ്ങളുള്ളതിൽ 32 പേർ ഗവൺമെന്റിൽ സേവനം അനുഷ്ഠിക്കുന്നതും വിരമിച്ചവരും ഇതിൽ ഉൾപ്പെടുന്നു.
 
## ഭരണം
രാഷ്ടീയപരമായി ഡിഫെൻസ് ഐലൻഡ് കൈഡ് ദ്വീപിനോടൊപ്പം ഫെറാഗുൻച് താലൂക്കിന്റെ ഭാഗമാണ്.

## അവലംബം

*

*

വർഗ്ഗം:ഇന്ത്യയിലെ ജനവാസമില്ലാത്ത ദ്വീപുകൾ
വർഗ്ഗം:ആന്തമാൻ നിക്കോബാർ ദ്വീപുകളിലെ ദ്വീപുകൾ
സിഡ്നി ലൂമെറ്റ്

ഒരു അമേരിക്കൻ ചലച്ചിത്രസം‌വിധായകനും തിരക്കഥാകൃത്തും നിർമ്മാതാവുമാണ്‌ **സിഡ്നി ലൂമെറ്റ്** (1924 ജൂൺ 25 – 2011 ഏപ്രിൽ 11). 12 ആന്ഗ്രി മെൻ (1957), മർഡർ ഓൺ ദി ഓറിയന്റ് എക്സ്പ്രസ് (1974), ഡോഗ് ഡേ ആഫ്റ്റർനൂൺ (1975), നെറ്റ്‌വർക്ക് (1976), ദ വെർഡിക്ട് (1982) തുടങ്ങിയവയാണ്‌ അദ്ദേഹത്തിന്റെ പ്രധാന ചലച്ചിത്രങ്ങൾ. അൻപതോളം ചിത്രങ്ങൾ സംവിധാനം ചെയ്ത അദ്ദേഹത്തിന്റെ നിരവധി ചിത്രങ്ങൾ ഓസ്കാർ പുരസ്കാരങ്ങളും നാമനിർദ്ദേശങ്ങളും കരസ്ഥമാക്കി. മികച്ച സംവിധായകനുള്ള അക്കാദമി പുരസ്കാരത്തിനു നാലു തവണ നാമനിർദ്ദേശം ചെയ്യപ്പെട്ടു.

## അവലംബം


വർഗ്ഗം:1924-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:ഏപ്രിൽ 11-ന് മരിച്ചവർ
വർഗ്ഗം:ഹോളിവുഡ് ചലച്ചിത്ര നിർമ്മാതാക്കൾ
വർഗ്ഗം:ഹോളിവുഡ് ചലച്ചിത്ര തിരക്കഥാകൃത്തുക്കൾ
വർഗ്ഗം:ഹോളിവുഡ് ചലച്ചിത്ര സംവിധായകർ
ജിർകടങ്

**ജിർകടങ്**  ആൻഡമാൻ നിക്കോബാർ ദ്വീപിലെ തെക്കൻ ആൻഡമാൻ ജില്ലയിലെ ഒരു ഗ്രാമം ആണ്. അവിടെ 77 വില്ലേജുകൾ കൂടി കാണപ്പെടുന്നു. ലൊക്കേഷൻ കോഡ് 64544132 ആണ്. കുടുംബങ്ങൾ ഇവിടെ താമസിക്കുന്നുണ്ട്.2011-ലെ സെൻസസ് പ്രകാരം ഇവിടത്തെ ജനസംഖ്യ 143 ആണ്.ഇതിൽ 75 പുരുഷന്മാരും 68 സ്ത്രീകളുമാണ്.
## ചരിത്രം
30,000 മുതൽ 300,000 വർഷങ്ങൾക്കുമുമ്പ് തന്നെ ഇൻഡിജീനസ് ജനങ്ങൾ ആണ് ഇവിടത്തെപൂർവ്വികർ. 

## വിദ്യാഭ്യാസം
ആന്തമാൻ നിക്കോബാർ ദ്വീപുകളെ (86.63 %) അപേക്ഷിച്ച് ജിർകടങ് (0.00 %) വിദ്യാഭ്യാസത്തിൽ വളരെ പിന്നോക്കമാണ്. ഇന്ത്യയുടെ *പഞ്ചായത്തി രാജ്* നിയമം അനുസരിച്ച് ഗ്രാമവാസികൾ ഭരണത്തിനായി സർപഞ്ചിനെ തെരഞ്ഞെടുക്കുന്നു.അവിടെ സ്ക്കൂളുകളോ ആശുപത്രികളോ പ്രവർത്തിക്കുന്നില്ല.
## ഗതാഗതം
കൂടുതൽ ആളുകളും ഗതാഗതത്തിനായി ആശ്രയിക്കുന്നത് കാറും ബസുമാണ്.
## ചുറ്റുപാടുകൾ
ജിർകടങ് ഉഷ്ണമേഖലാ പ്രദേശമാണ്.ഈ പ്രദേശത്തിൽ ധാരാളം വൃക്ഷങ്ങളും കടൽജീവികളും കാണപ്പെടുന്നു.  37.9 ഹെക്ടർ ആണ് ഗ്രാമവിസ്തീർണ്ണം. ജിർകടങിൽ നിന്ന് 50 കിലോമീറ്റർ ദൂരത്തിൽ പോർട്ട് ബ്ലെയർ സ്ഥിതിചെയ്യുന്നു. ഇന്ത്യൻ കോസ്റ്റ് ഗാർഡിന്റെയും ഇന്ത്യൻ നാവികസേനയുടേയും താവളങ്ങൾ ഇവിടെ ഉണ്ട്. ഡിഫെൻസ് ഐലൻഡ് വന്യജീവി സങ്കേതം ഈ ഭാഗത്ത് സ്ഥിതിചെയ്യുന്നുണ്ട്.

## അവലംബം

വർഗ്ഗം:ആന്തമാൻ നിക്കോബാർ ദ്വീപുകളിലെ ഗ്രാമങ്ങൾ
ഹെയ്ലി വില്യംസ്

**ഹെയ്ലി നിക്കോൾ വില്യംസ്** (ജനനം ഡിസംബർ 27, 1988) ഒരു അമേരിക്കൻ ഗായികയും, ഗാനരചയിതാവും, സംഗീതജ്ഞയുമാണ്. പാരമോർ എന്ന റോക്ക് ബാൻഡിന്റെ പ്രധാന ഗായികയും, മുഖ്യ  ഗാനരചയിതാവുമാണ് അവർ.

മിസിസിപ്പിയിലെ മെറിഡിയനിൽ ജനിച്ച വില്യംസ് തൻ്റെ പതിനാലാം വയസ്സിൽ മാതാപിതാക്കൾ വിവാഹമോചിതരായതിനെ തുടർന്ന് ടെന്നീസിയിലെ ഫ്രാങ്ക്ലിനിലേയ്ക്ക് താമസം മാറി. പിന്നീട് 2004-ൽ ജോസ് ഫാർറോ, സാക് ഫാർറോ, ജെറമി ഡേവിസ് എന്നിവരോടൊപ്പം പാരമോർ എന്ന ബാൻഡ് രൂപവത്കരിച്ചു. നിലവിൽ ഹെയ്ലി വില്യംസ്, സാക് ഫാർറോ, ടെയ്ലർ യോർക്ക് എന്നിവയാണ് ഈ ബാൻഡിൽ ഉൾപ്പെടുന്നത്. ഓൾ വി നോ ഈസ് ഫോളിങ്  (2005), റയട്ട്! (2007), ബ്രാൻഡ് ന്യൂ ഐസ് (2009), പാരമോർ (2013), ആഫ്റ്റർ  ലാഫർ (2017) എന്നിങ്ങനെ അഞ്ച് സ്റ്റുഡിയോ ആൽബങ്ങൾ ബാൻഡ് പുറത്തിറക്കി.  

ജെന്നിഫേർസ് ബോഡി (2009) എന്ന ചിത്രത്തിന് വേണ്ടി "ടീനേജേർസ്" എന്ന ഗാനം റെക്കോർഡ് ചെയ്തു. ഒക്ടോബർ ഫാൾ, ദ് ചാരിയട്ട്, സെറ്റ് യുവർ ഗോൾസ്, ന്യൂ ഫൌണ്ടേഷൻ ഗ്ലോറി തുടങ്ങിയ കലാകാരന്മാരുമൊത്ത് നിരവധി ഗാനങ്ങൾ ചെയ്തു. 2010 ൽ, ബി.ഒ.ബിയുടെ "എയർപ്ലേയിൻസ്” ഗാനത്തിൽ സഹകരിച്ചു. ഈ ഗാനം യുഎസ് ബിൽബോർഡ് ഹോട്ട് 100 ൽ ചാർട്ടിൽ ഒന്നാം സ്ഥാനത്തെത്തി. ന്യൂസീലൻഡിലും യുണൈറ്റഡ് കിംഗ്ഡത്തിലും ഈ ഗാനം സ്ഥാനത്ത് എത്തുകയും ഓസ്‌ട്രേലിയ, കാനഡ, റിപ്പബ്ലിക്ക് ഓഫ് അയർലൻഡ് എന്നിവിടങ്ങളിലെ മികച്ച പത്ത് സ്ഥാനങ്ങളിൽ ഇടം നേടുകയും ചെയ്തു . ഈ ഗാനത്തിനു തുടർച്ചയായി, “എയർപ്ലേയിൻസ് II” എന്ന ഗാനം അമേരിക്കൻ റാപ്പർ എമിനിമുമായി ചേർന്ന് ബി.ഒ.ബി പുറത്തിറക്കി. ഇരുവരും പുതുക്കിയ വരികൾ പാടിയപ്പോൾ ഹെയ്ലി വില്യംസ് പാടിയ ഭാഗങ്ങൾ അതേപടി നിലനിർത്തി. ഈ ഗാനത്തിന് ഗ്രാമി അവാർഡിന് നാമനിർദ്ദേശം ലഭിച്ചു.  

### ഫീച്ചേർഡ് സിംഗിൾസ്

### മറ്റുള്ളവരുമായി സഹകരിച്ച് നിർമിച്ച ഗാനങ്ങൾ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* Hayley William's  Profile on Paramore.net
* 
വർഗ്ഗം:1988-ൽ ജനിച്ചവർ
വർഗ്ഗം:അമേരിക്കൻ പോപ്പ് ഗായികമാർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ
ജയിംസ് കോളിപ്

കനേഡിയൻ ജീവരസതത്രജ്ഞനാണ് **ജയിംസ് കോളിപ്**.(ജ:നവം:20, 1892 –മ: ജൂൺ 9, 1965).ഇൻസുലിന്റെ കണ്ടുപിടിത്തത്തിൽ നിർണ്ണായക പങ്കാണ് കോളിപ് വഹിച്ചത്. പ്രമേഹ രോഗിയായ ലിയോനാർഡ് തോംസൺ എന്ന ബാലനിൽ കോളിപ് സംബന്ധിച്ച് നടത്തിയ പരീക്ഷണങ്ങൾ വിജയമായിരുന്നു.ഹോർമോണുകളെ സംബന്ധിച്ച  കോളിപ്പിന്റെ പഠനങ്ങൾ ശ്രദ്ധേയമാണ്.
## അവലംബം
കൈതക്കൽ

കോഴിക്കോട് ജില്ലയിലെ പേരാമ്പ്ര നിയോജകമണ്ഡലത്തിൽ പെട്ടതും നൊച്ചാട് ഗ്രാമ പഞ്ചായത്തിന്റെ ഭാഗവുമായ ഒരു ചെറിയഅങ്ങാടിയാണ് കൈതക്കൽ
ജ്ഞാനി ശങ്കരൻ

തമിഴ് എഴുത്തുകാരനും വിമർശകനുമായിരുന്ന എൻ. വെമ്പുസ്വാമി ശങ്കരൻ (4 ജനുവരി 1954 – 15 ജനുവരി 2018) ചെങ്കല്പേട്ടിൽ ജനിച്ചു. പത്രപ്രവർത്തനത്തിനുപുറമേ ശങ്കരൻ നാടകങ്ങളിലും ചലച്ചിത്രപ്രവർത്തനങ്ങളിലും സജീവമായിരുന്നു.തമിഴ് മാസികയായ *ധിം തരികിഡ *യുടെ എഡിറ്ററുമായിരുന്നു.

## പുസ്തകങ്ങൾ
* ബലൂൺ (Play) 
* പഴയ പേപ്പർ (collection of his articles) 
* മറുപടിയും (collection of his articles) 
* മീഡിയാ ഉറവുകൾ
* Samoogappaalinam: Mediavum Kalviyum
* കേൾവികൾInterviews of cult figures between 1982–2003) 
* Manithan PathilgaL (Answers for the readers’ questions in Dinamani Kathir between 1996–1999) 
* കണ്ടെത്തി ശൊൽകിറേൻ (Collection of articles published in India Today) 
* En sankara madaththai kaappaatra vEndum? oozhalE un vEr engE? 
* തവിപ്പു
## അവലംബം

വർഗ്ഗം:1954-ൽ ജനിച്ചവർ
വർഗ്ഗം:2018-ൽ മരിച്ചവർ
ബ്രസീൽ നട്ട്

ലെസിത്തിഡേസി എന്ന കുടുംബത്തിൽപ്പെട്ട ഒരു തെക്കേ അമേരിക്കൻ വൃക്ഷമാണ് **ബ്രസീൽ നട്ട്** (Bertholletia excelsa). ഈ വൃക്ഷത്തിന്റെ വാണിജ്യപരമായി വിളവെടുക്കുന്ന ഭക്ഷ്യയോഗ്യമായ വിത്തുകളുടെ പേരും ഇതുതന്നെയാണ്. 

## ബ്രസീൽ നട്ട് വൃക്ഷം
ലഘുചിത്രം|Tree branch
ബെർത്തൊലെറ്റിയ എന്ന ജനുസ്സിലെ ഏക ഇനമാണ് ബ്രസീൽ നട്ട് വൃക്ഷം. ഗിനി, വെനസ്വേല, ബ്രസീൽ, കിഴക്കൻ കൊളംബിയ, കിഴക്കൻ പെറു, കിഴക്കൻ ബൊളീവിയ തുടങ്ങിയ രാജ്യങ്ങളിൽ ഇത് വ്യാപകമായി കാണപ്പെടുന്നു. ആമസോൺ നദി, റിയോ നീഗ്രോ, ടാപാജോസ്, ഒരിനോക്കോ എന്നീ നദിതടങ്ങളിൽ വലിയ വനങ്ങളിൽ ഇവ കാണപ്പെടുന്നു. ഫ്രഞ്ച് രസതന്ത്രജ്ഞനായ ക്ലോഡ് ലൂയിസ് ബെർത്തോൾലെറ്റിന്റെ പേരാണ് ഈ വിഭാഗത്തിന് നൽകിയിരിക്കുന്നത്. 

ബ്രസീൽ നട്ട് 50 മീറ്റർ ഉയരവും 1 മുതൽ 2 മീറ്റർ വ്യാസമുള്ള ഒരു വലിയ മരം ആണ്. ആമസോൺ മഴക്കാടുകളിൽ ഏറ്റവും വലിയ മരങ്ങൾക്കിടയിൽ ഒന്നാണ് ഈ വൃക്ഷം. 500 വർഷമോ അതിൽ കൂടുതലോ ജീവിച്ചിരിക്കാമെങ്കിലും ആയിരം വർഷത്തെ വരെ എത്താറുണ്ട് എന്നാണ് ചില വിദഗ്ദ്ധരുടെ അഭിപ്രായം.  പുറംതൊലി ചാരനിറവും മിനുസമാർന്നതുമാണ്. ഇലകൾ വരൾച്ച കാലത്ത് പൊഴിയുന്നതും 20 മുതൽ 35 സെന്റിമീറ്റർ നീളവും 10-15 സെന്റീമീറ്റർ വീതിയുമുള്ളതാണ്. പൂക്കൾ ചെറുതും പച്ചകലർന്ന വെളുത്തതുമാണ്. 

ബ്രസീലിൽ ഈ വൃക്ഷം വെട്ടുന്നത് നിയമവിരുദ്ധമാണ്. ഇതിന്റെ ഫലമായി, സർവസാധാരണമായി ഇവ കാണപ്പെടുന്നു. പഴങ്ങൾ വളരെ കനത്തതും കഠിനവുമായതിനാൽ വൃക്ഷത്തിൻകീഴിൽ സഞ്ചരിക്കുന്ന വാഹനങ്ങൾക്കും ആളുകൾക്കും ഗുരുതരമായ ഭീഷണി ഉയർത്തുന്നു. വെള്ളത്തിൽ വീഴുന്ന പഴങ്ങൾ വെള്ളക്കെട്ടിന് കാരണമാവാറുണ്ട്.  

## അവലംബം

വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
എലിയനേടി

ലോകത്തിലെ ഏറ്റവും ചെറിയ ജല സസ്തനികളിൽ  ഒന്നാണ് **എലിയനേടി** അഥവാ ഫിൻലെസ്സ് പോർപോയ്‌സ് (Finless Porpoise, ശാസ്ത്രീയ നാമം:  *Neophocaena phocaenoides*). ഇന്ത്യയിലെ ജലാശയങ്ങളിൽ കാണപ്പെടുന്ന ഒരേയൊരു പോർപോയിസും(porpoise) ഇവയാണ്. ഊർജ്ജസ്വലമാണെങ്കിലും നാണംകുണുങ്ങികളായ ഇവ സമുദ്രത്തിലും അഴിമുഖ പ്രദേശങ്ങളിലും കാണാം.

## രൂപവിവരണം

നിറം ഗാൻജസ് റിവർ ഡോൾഫിന്റേത് പോലെ വിളറിയ  നീല നിറമോ ചാരനിറം കലർന്ന നീലയോ ആയിരിക്കും. ഡോൾഫിന്റേത് പോലെ പല്ലുകളുള്ള നീണ്ട മുഖത്തിന് പകരം ഇവയുടെ മുഖത്തിന് ഉരുണ്ട ആകൃതിയാണുള്ളത്. പേര് സൂചിപ്പിക്കുന്നത് പോലെ മുതുകിൽ ഫിൻ അഥവാ ചിറകു ഉണ്ടായിരിക്കില്ല. ചുണ്ടും കീഴ്താടിയും അടിവശവും വിളറിയ നിറത്തോടു കൂടിയതാണ്. അവയിൽ ചിലതിന് കീഴ് താടിയിൽ ഇരുണ്ട വരകളുണ്ടാവും. പല്ലിന്റെ ആകൃതി കൊണ്ട് പോർപോയിസിനെ ഡോൾഫിനിൽ  നിന്ന് തിരിച്ചറിയാം. ഡോൾഫിനു കോൺ പോലുള്ള പല്ലുള്ളപ്പോൾ ഇവയുടെ പല്ലുകൾക്ക് തൂമ്പയുടെ ആകൃതിയാണുള്ളത്.

## സ്വഭാവം
സാധാരണയായി വെള്ളത്തിന് മുകളിലേക്ക് വരാറില്ല. എന്നാൽ കുത്തനെ നിന്ന് തല വെള്ളത്തിന് മേൽ പൊന്തിച്ചു കൊണ്ട് ഒളിനോട്ടം നോക്കാറുണ്ട്. തള്ളയുടെ മുതുകിലേറി സവാരി ചെയ്യുന്ന കുഞ്ഞുങ്ങൾ പൂർണമായും വെള്ളത്തിന് മുകളിൽ വരാറുണ്ട്.

## സവിശേഷമായ മുഖം
നെറ്റിയിൽ ഡോൾഫിനെ അനുസ്മരിപ്പിക്കുന്ന ഒരു തള്ളിച്ചയും മുൻപിലേക്ക് അല്പം തള്ളി നിൽക്കുന്ന മുഖവുമുള്ളവയാണ് ഫിൻലെസ്സ് പോർപോയിസുകൾ. വായയുടെ അറ്റം മുകളിലേക്കായതിനാൽ ഇവ എപ്പോഴും ചിരിക്കുന്നതായി തോന്നും.

## വലിപ്പം
ശരീരത്തിന്റെ മൊത്തം നീളം 1.4 - 1.87 മീറ്റർ. തൂക്കം 30 - 45 കിലോ വരെ ഉണ്ടാകും.

## ആവാസം
കലക്ക വെള്ളം നിറഞ്ഞ അഴിമുഖ പ്രദേശങ്ങളിലാണ് കാണപ്പെടുന്നത്. കിഴക്കും പടിഞ്ഞാറും ഉള്ള തീരപ്രദേശങ്ങളിലും ഉഷ്ണജലത്തിലും കാണാം. കേരളം, തമിഴ്നാട്, കർണ്ണാടക, ഗോവ, ഒറീസ, ലക്ഷദ്വീപ്, എന്നിവിടങ്ങളോട് ചേർന്ന സമുദ്രത്തിൽ കാണപ്പെടുന്നുണ്ട്.

## നിലനില്പിനുള്ള ഭീഷണി
ആവാസവ്യവസ്ഥയുടെ നശീകരണം, മൽസ്യബന്ധന വലകൾ, കള്ളവേട്ട തുടങ്ങിയവ ഇവയുടെ നിലനിൽപിന് ഭീഷണിയാണ്.

## ഇതുകൂടി കാണുക
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

* Saving the finless porpoise 
* Finless porpoise
* WWF species profile for river dolphins 
* Convention on Migratory Species page on the Finless porpoise 

വർഗ്ഗം:കേരളത്തിലെ സസ്തനികൾ
ബെന്റൺവിൽ

അർക്കൻസാസിലെ ഒൻപതാമത്തെ വലിയ നഗരവും ബെ൯റ്റണ്‌ കൗണ്ടിയുടെ ആസ്ഥാനവും ആണു **ബെ൯റ്റണ്‌വിൽ** (Bentonville). ഈ നഗരം കൗണ്ടിയുടെ മധ്യത്തിലും കിഴക്കു ഭാഗത്തു  റോജർസ് നഗരവും സ്ഥിതി ചെയ്യുന്നത്. ലോകത്തിലെ ഏറ്റവും വലിയ വ്യാപാരിയായ വാൾമാർട്ടിൻറ്റെ ആസ്ഥാനമാണ് ഈ നഗരം. വെള്ളക്കാരുടെ കുടിയേറ്റത്തിനു മുമ്പേ ഈ പ്രദേശം ഒസാജ് എന്നാണ് അറിയപ്പെട്ടിരുന്നത്. 1837 ൽ വെളുത്ത കുടിയേറ്റക്കാർ ആദ്യമായി ഈ പ്രദേശത്തേക്ക് കുടിയേറിയപ്പോൾ ന്യൂയോർക്കിൽ ജീവിച്ചിരുന്ന ലിന്ന് ബോയ്‌ഡ് ബെന്ട്ടൻ എന്ന ശാസ്ത്രജ്ഞനേ  ആദരിക്കുന്നതിനായി 1906-ൽ ഈ സമുദായത്തെ  ബെ൯റ്റണ്‌വിൽ എന്ന് പുനർനാമകരണം ചെയ്തു. 3, 1873. അമേരിക്കയിലെ സെൻസസ് ബ്യൂറോയുടെ കണക്കനുസരിച്ച്, 2010-ൽ 463,204 പേർ അമേരിക്കയിൽ ജനസംഖ്യയിൽ 109-ാം സ്ഥാനത്തെത്തിയ നാലു രാജ്യങ്ങളിലെ അർക്കൻസാസ് അർക്കൻസാ മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയിലെ നാലു പ്രധാന നഗരങ്ങളിൽ ഒന്നാണിത്. 2010 ലെ സെൻസസ് പ്രകാരം നഗരത്തിന്റെ ജനസംഖ്യ 35,301 ആണ്. 2016-ൽ ജനസംഖ്യ 47,093 ആണ്.

വാൾട്ടാറ്റ് വിസിറ്റർ സെന്റർ ബെൻൺവിൽവില്ലെ സമതലിലാണ് സ്ഥിതിചെയ്യുന്നത് സാം വാൾട്ടന്റെ വാൾട്ടൺ ഫൈവ് ആൻഡ് ഡീമെയിലെ . നഗരത്തിന്റെ പടിഞ്ഞാറ് ഭാഗത്തുള്ള വാൾടൻ ബൊലേവാർഡുള്ള 15 ബിൽഡുകളുമുണ്ട്. ബെന്റോൺവില്ലയുടെ ഡൗണ്ടൗൺ പട്ടണത്തിന്റെ വടക്കുഭാഗത്ത് ക്രിസ്റ്റൽ ബ്രിഡ്ജസ് മ്യൂസിയം ഓഫ് അമേരിക്കൻ ആർട്ട് ആണ്. 2011 ൽ ആലിസ് വാൾറ്റൺ സ്ഥാപിച്ച ഈ മ്യൂസിയത്തിൽ വാൾട്ടന്റെ സ്വകാര്യ ശേഖരണത്തിലെ പല സൃഷ്ടികളും ഉൾപ്പെടെ നിരവധി അമേരിക്കൻ കലാരൂപങ്ങളിൽ നിന്നുള്ള നിരവധി പുരസ്കാരങ്ങൾ ഈ മ്യൂസിയത്തിൽ ഉണ്ട്. വാൽമാർട്ട് വിസിറ്റർ സെന്ററിൽ നിന്നും ചതുരശ്രയനുസരിച്ച് കൗണ്ടി ഗവൺമെന്റിന്റെ കേന്ദ്രമായ ബെന്റോൻ കൗണ്ടി കോർട്ട്ഹൗസ് ആണ്. സെൻട്രൽ ബെൻടൺ വില്ലെയിൽ അന്തർസംസ്ഥാനപാത 49 / US റൂട്ട് 71 ന്റെ പടിഞ്ഞാറ് ഭാഗത്താണ് ബെന്റൺവില്ലെ ഹൈസ്കൂൾ സ്ഥിതി ചെയ്യുന്നത്.

## അവലംബം
ആർഡിയ

**ആർഡിയ** ഒരു ജീനസ് നാമമാണ്. ഹെറോണുകൾ ആണ് ഇതിൽ ഉൾപ്പെട്ടിരിക്കുന്നത്. ജീനസ് നാമം ആർഡിയ ലാറ്റിനിൽ *ഹെറോൺ* എന്നാണ്. 80–100 സെ.മീ. ഉം അതിൽ കൂടുതൽ വലിപ്പവുമുള്ള ഹെറോണുകളെയാണ് കാൾ ലിനേയസ് ഈ ജീനസിൽ പറഞ്ഞിരിക്കുന്നത്.

ഗ്രേറ്റ് ഹെറോണുകൾ തണ്ണീർത്തടങ്ങളിൽ കൂട്ടം ചേർന്ന് മത്സ്യങ്ങളെയും തവളകളെയും കൂടാതെ മറ്റു പല ജലജീവികളെയും ഭക്ഷിക്കുന്നു. ആർഡിയയിലെ കൂടുതൽ അംഗങ്ങളും ലോകത്തെമ്പാടും കൂട്ടങ്ങളായി വലിയ വൃക്ഷങ്ങളിൽ വലിയ കമ്പുകൾ ഉപയോഗിച്ച് കൂടുകൾ നിർമ്മിച്ച് പ്രജനനം നടത്തുന്നു. നോർത്തേൺ സ്പീഷീസുകളായ ഗ്രേറ്റ് ബ്ളൂ, ഗ്രേ, പർപ്പിൾ എന്നീ ഹെറോണുകൾ ഉഷ്ണകാലത്ത് തെക്കു ഭാഗത്തേയ്ക്ക് ദേശാടനം നടത്തുന്നു. എന്നാൽ ഗ്രേറ്റ് ബ്ളൂ ഹെറോൺ, ഗ്രേ ഹെറോൺ എന്നീ ഇനങ്ങൾ വാസസ്ഥലത്തിനരികിലുള്ള ജലം തണുത്തുറഞ്ഞാൽ മാത്രമേ ദേശാടനം നടത്തുകയുള്ളൂ.

ഈ ജീനസിലെ പക്ഷികൾക്ക് ബലിഷ്ഠമായ ശരീരവും വലിയ കുന്തം പോലെ കൂർത്ത ചുണ്ടുകളും വലിയ കഴുത്തും നീളമുള്ള കാലുകളും ഇരയുടെ പിന്നാലെ പതുങ്ങിച്ചെന്ന് വേട്ടയാടി പിടിക്കുന്ന സ്വഭാവവും ഇവയ്ക്കുണ്ട്. ഇവ വളരെ സാവധാനത്തിലാണ് പറക്കുന്നത്.

## ടാക്സോണമി
ആർഡിയയിലെ അംഗങ്ങളായ ഗ്രേ, ഗ്രേറ്റ് ബ്ളൂ, കോകോയി എന്നീ ഹെറോണുകൾ പരസ്പരം അടുത്ത ബന്ധം കാണിക്കുന്നതിനാൽ ഇവകൾ കൂടിചേർന്ന് സൂപ്പർ സ്പീഷീസ് ആയി മാറുന്നു. എങ്ങനെയായിരുന്നാലും മിക്ക ഗ്രന്ഥകർത്താക്കളും ഗ്രേറ്റ് ഈഗ്രറ്റിനെ മറ്റു ജീനസുകളായ ഈഗ്രറ്റ, കാസ്മെരോഡിയസ് (*Casmerodius albus* (Linnaeus, 1758), *Egretta alba* (Cramp and Simmons, 1977)) എന്നിവയിലുൾപ്പെടുത്തിയിരിക്കുന്നു. ഈ സ്പീഷീസുകൾ വലിയ ആർഡിയ ഹെറോണുകളുമായി നിറത്തിന്റെ കാര്യത്തിൽ വളരെയധികം സാമ്യത പുലർത്തുന്നുണ്ടെങ്കിലും വളരെ ചെറിയ സാമ്യതകൾ ചെറിയ വൈറ്റ് ഈഗ്രറ്റുകളോടും കാണിക്കുന്നു.
    
### വർഗ്ഗങ്ങൾ
* ഗ്രേറ്റ് ബ്ളൂ ഹെറോൺ, *Ardea herodias*
* ഗ്രേ ഹെറോൺ, *Ardea cinerea*
* ഗോലിയാത്ത് ഹെറോൺ, *Ardea goliath*
* കോകോയി ഹെറോൺ, *Ardea cocoi *
* വൈറ്റ്-നെക്ക്ഡ് ഹെറോൺ or Pacific heron, *Ardea pacifica *
* ബ്ലാക്ക്-ഹെഡെഡ് ഹെറോൺ, *Ardea melanocephala *
* ഹംബ്ലോട്ട്സ് ഹെറോൺ, *Ardea humbloti *
* വൈറ്റ്-ബെല്ലീഡ്ഹെറോൺ, *Ardea insignis *
* ഗ്രേറ്റ് -ബിൽഡ് ഹെറോൺ, *Ardea sumatrana *
* പർപ്പിൾ ഹെറോൺ, *Ardea purpurea *
* ഗ്രേറ്റ് ഈഗ്രറ്റ് ‎ or great white egret, *Ardea alba* (sometimes in *Casmerodius* or *Egretta*)
** ഈസ്റ്റേൺ ഗ്രേറ്റ് ഈഗ്രറ്റ് ‎, *Ardea (alba) modesta*
* ഇന്റർമീഡിയറ്റ് ഈഗ്രറ്റ്, *Ardea intermedia* (sometimes in *Mesophoyx* or *Egretta*)
* പീഡ് ഹെറോൺ, *Ardea picata* (sometimes in *Egretta*)
A number of *Ardea* species are only known from subfossil or fossil bones. Their placement in *Ardea* versus *Egretta* may be provisional:
* ബെണ്ണു ഹെറോൺ, *Ardea bennuides* (prehistoric)
* *Ardea* sp. (Middle Miocene of Observation Quarry, US) (ഫോസിൽ)
* *Ardea* sp. (Late Miocene of Love Bone Bed, US) (ഫോസിൽ)
* *Ardea polkensis* (Early Pliocene of Bone Valley, US) (ഫോസിൽ)
* *Ardea* sp. (Early Pleistocene of Macasphalt Shell Pit, US) (ഫോസിൽ)
* *Ardea howardae* (ഫോസിൽ)

## അവലംബം

വർഗ്ഗം:പക്ഷി ജനുസ്സുകൾ
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:ആർഡിയ
സിൻക് ദ്വീപുകൾ

**സിൻക്** അഥവാ **സിൻക്വു ദ്വീപുകൾ** ആന്തമാൻ ദ്വീപസമൂഹത്തിലെ ഒരു ജോഡി ദ്വീപുകളാണിത്. ഇന്ത്യൻ മഹാസമുദ്രത്തിലെ കടലിടുക്കായ വടക്ക് ഡൻകൻ പാസ്സേജിനും ററ്റ് ലാൻഡ് ദ്വീപിനും പാസ്സേജ് ദ്വീപിനും ഇടയിൽ ആണ് ഇത് സ്ഥിതിചെയ്യുന്നത്. ഇന്ത്യയുടെ കേന്ദ്രഭരണപ്രദേശമായ ആൻഡമാൻ നിക്കോബാർ ദ്വീപുകളുടെ ഒരു ഭാഗമാണിത്. നോർത്ത് സിൻക്വു ദ്വീപ്, സൗത്ത് സിൻക്വു ദ്വീപ് എന്നീ രണ്ടു ദ്വീപുകൾ ചേർന്നതാണ് സിൻക്വു ദ്വീപുകൾ. ഇവയെ പരസ്പരം ഒരു മണൽത്തിട്ടകൾ കൊണ്ട് വേർതിരിച്ചിരിക്കുന്നു. ഇക്കോ ടൂറിസത്തിന് പേരുകേട്ട സ്ഥലമാണിത്. പോർട്ട് ബ്ലെയറിൽ നിന്ന് 26 കിലോമീറ്റർ ദൂരത്തിലാണ് സിൻക്വു ദ്വീപുകൾ സ്ഥിതിചെയ്യുന്നത്. 2004-ലെ സുനാമി ഈ പ്രദേശത്തെ ബാധിച്ചിരുന്നു. നോർത്ത് സിൻക്വു ദ്വീപിനും ററ്റ് ലാൻഡ് ദ്വീപിനും ഇടയിൽ മന്നേഴ്സ് കടലിടുക്ക് സ്ഥിതിചെയ്യുന്നു.

മഹാത്മഗാന്ധി മറൈൻ ദേശീയോദ്യാനത്തിന്റെ ഒരു ഭാഗമാണിത്. വണ്ടൂർ മറൈൻ ദേശീയോദ്യാനം എന്നും ഇതിനെ അറിയപ്പെടുന്നു. സിൻക്വു ദ്വീപുകൾ അണ്ടർ  വാട്ടർ ഡൈവിങിന് പേരുകേട്ട സ്ഥലമാണിത്. സ്നോർക്കെല്ലിങ്, സ്കൂബ ഡൈവിംഗ്, ഗെയിം ഫിഷിങ് എന്നീ പ്രവർത്തനങ്ങൾ ഇവിടെ നടത്തുന്നു.

## അവലംബം

## പുറത്തേക്കുള്ള കണ്ണികൾ
* അത്ഭുതം നിറഞ്ഞ ആൻഡമാൻ നിക്കോബാർ ദ്വീപുകൾ

വർഗ്ഗം:Islands of the Andaman and Nicobar Islands
വർഗ്ഗം:ആന്തമാൻ നിക്കോബാർ ദ്വീപുകളിലെ ദ്വീപുകൾ
കോട്ടൂർ

മലപ്പുറം ജില്ലയിൽ തിരൂർ താലൂക്കിൽ, കോട്ടക്കൽ മുനിസിപ്പാലിറ്റിയിലെ ഒരു ഗ്രാമമാണ് കോട്ടൂർ.

## ചരിത്രം
മുന്പ്  ഏറനാടും ഇപ്പോൾ തിരൂരും താലൂക്കിലെ കോട്ടക്കൽ, പുത്തൂർ, പൊന്മള,ചേങ്ങോട്ടൂർ, മാറാക്കര അംശങ്ങളുടെ മദ്ധ്യേയുള്ള ഇന്ത്യനൂർ അംശത്തിലെ ഒരു ദേശമാണ്. ഇന്ത്യനൂരുമായി അതിർത്തി പങ്കിട്ടുന്ന മൈലമ്പാടൻ ഇടവഴി മുതൽ കാരപറന്പ് ഉണ്ണ്യാൽ, തെക്കുമ്പറന്പ് പെരുങ്കുളം മുതൽ 4 സെന്റ് കോളനി വഴി മുതുവത്ത് മുകൾ പറമ്പ് തെക്കും പാലയ്ക്ക തൊടി കോട്ടപ്പറമ്പ് വഴി കൈതക്കൽ ഇടവഴി വരെ പടിഞ്ഞാറും വില്ലൂർ ദേശവുമായി അതിര് പങ്ക് വയ്ക്കുന്ന വലയതോട് വടക്കും അതിരുകളായാണ് കോട്ടൂർ അറിയപ്പെടുന്നതെങ്കിലും പേങ്ങാട്ടിടവഴി ചക്കിയൻമുകൾ കാരപറന്പ് മുതൽ വടക്കുഭാഗം കോട്ടക്കൽ അംശത്തിലെ കുറ്റിപ്പുറം ദേശത്ത് പെട്ടതാണ്. വയലും കരയും തരിശും വെറും പറമ്പുമായി കിടക്കുന്ന ഈ പ്രദേശം കിഴക്കേ കോവിലകം എന്ന് പറയപ്പെടുന്ന കോട്ടക്കൽ സാമൂതിരി കോവിലകത്തിന്റെയും ആതവനാട് ആസ്ഥാനമായ ആഴുവഞ്ചേരി തമ്പ്രാക്കളുടെയും ജന്മഭൂമിയിൽപ്പെട്ടതാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ആനന്ദപ്പള്ളി

പത്തനംതിട്ട ജില്ലയിലെ അടൂരിൽ നിന്നും ഏകദേശം 3 കിലോമീറ്റർ മാറി സ്ഥിതിചെയ്യുന്നതും.നെൽകൃഷിയുമായി ബന്ധപ്പെട്ട കാളയോട്ട മത്സരമായ
മരമടിക്ക് പേരുകേട്ട ഒരു ഗ്രാമം ആണ് **ആനന്ദപ്പള്ളി**.ഈ സ്ഥലത്തെ ഭൂരിഭാഗം പേരും കൃഷിയെ ആശ്രയിച്ചാണ്‌ ഉപജീവനം നടത്തുന്നത്.പൊതുവേ ഈർപ്പമുള്ള പ്രദേശം ആയതുകൊണ്ട് ഇവിടുത്തെ കാലവസ്ഥ ഏവർക്കും ഇഷ്ട്ടപെടുന്ന ഒന്നാണ്.ക്രൈസ്തവ വിഭാഗം ഭൂരിഭാഗമുള്ള ഒരു പ്രദേശമാണ് ആനന്ദപള്ളി.കേരളത്തിൻറെ ഒരു സാംസ്‌കാരിക ഉത്സവം എന്ന പേരിൽ അറിയപെടുന്ന മരമടി നടക്കുന്ന രണ്ടേ രണ്ട് സ്ഥലങ്ങൾ ആണ് ഇന്ന് കേരളത്തിൽ ഉള്ളത് ഒന്ന് പാലക്കാടിലെ കോട്ടായി, ചിതലി പിന്നെ ഉള്ളത് ആനന്ദപ്പള്ളി ആണ്.എന്നാൽ മറ്റു ചില സ്ഥലങ്ങളിൽ ഇത് മറ്റൊരു രീതിയിൽ കാളപ്പൂട്ട്‌ എന്ന പേരിലും നടക്കുന്നുണ്ട്..ഹൈന്ദവ തീർഥാടനകേന്ദ്രമായ ശബരിമലയിലേക്കുള്ള പാത കടന്നുപോകുന്നത് ആനന്ദപള്ളി വഴിയാണ് .

## ഗതാഗതം
*ആനന്ദപള്ളിയിൽ നിന്ന് ഏകദേശം 28 കിലോമീറ്റർ അടുത്താണ് ചെങ്ങന്നൂർ റയിൽവേ സ്റ്റേഷൻ
*തിരുവനന്തപുരം അന്താരാഷ്ട്ര വിമാനതാവളം ഇവിടെ നിന്ൻ 98 കിലോമീറ്റർ അകലെയാണ് 

## അവലംബം

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
വർഗ്ഗം:പത്തനംതിട്ട ജില്ലയിലെ പട്ടണങ്ങൾ
എവനസെൻസ്

1995 ൽ ഗായികയും പിയാനിസ്റ്റുമായ ഏമി ലീയും ഗിറ്റാറിസ്റ്റ് ബെൻ മൂഡിയും ചേർന്ന് അർക്കൻസാസിലെ ലിറ്റിൽ റോക്കിൽ സ്ഥാപിച്ച ഒരു അമേരിക്കൻ റോക്ക് ബാൻഡ് ആണ് **എവനസെൻസ്**. സ്വതന്ത്ര ആൽബങ്ങൾ റിക്കാർഡ് ചെയ്ത ശേഷം, 2003-ൽ വിൻഡ്-അപ്പ് റെക്കോർഡ്സുമായി ചേർന്ന് ബാൻഡ് അവരുടെ ആദ്യത്തെ മുഴുനീള ആൽബമായ ഫോളൻ പുറത്തിറക്കി. ഈ ആൽബം ലോകമെമ്പാടും 17 ദശലക്ഷം പകർപ്പുകൾ വിറ്റഴിക്കുകയും, നാമനിർദ്ദേശം ചെയ്യപ്പെട്ട ഏഴു ഗ്രാമി അവാർഡുകളിൽ രണ്ടെണ്ണം നേടുകയും ചെയ്തു. ഒരു വർഷം കഴിഞ്ഞ്, എവനസെൻസ് തങ്ങളുടെ ആദ്യ ലൈവ് ആൽബം എനിവേർ ബട്ട് ഹോം പുറത്തിറക്കുകയും ആഗോളതലത്തിൽ ഒരു ദശലക്ഷം പകർപ്പുകൾ വിറ്റഴിയുകയും ചെയ്‌തു. 2006-ൽ അവരുടെ രണ്ടാമത്തെ സ്റ്റുഡിയോ ആൽബമായ ദ ഓപ്പൺ ഡോർ പുറത്തിറക്കി, അത് അഞ്ച് ദശലക്ഷത്തിലേറെ പകർപ്പുകൾ വിറ്റഴിച്ചു. 

ബാൻഡിന്റെ അംഗങ്ങൾ പലതവണ മാറിയിട്ടുണ്ട്. 2002 ൽ ഡേവിഡ് ഹോഡ്ജസ്, 2003 ൽ സഹ സ്ഥാപകനായ മൂഡി, 2006 ൽ ഗിറ്റാറിസ്റ്റ് ജോൺ ലീ കോംപ്റ്റ്, 2007 ൽ ഡ്രമ്മർ റോക്കി ഗ്രേ, 2015 ൽ ടെറി ബെൽസ്മോ എന്നിവർ ബാൻഡ് വിട്ടുപോയി. അതിനാൽ ബാൻഡിന്റെ മൂന്നു സ്റ്റുഡിയോ ആൽബങ്ങളിലും വ്യത്യസ്ത താരനിരയാണ് ഉള്ളത്. അവസാനത്തെ രണ്ടു മാറ്റങ്ങളും ഒരു ഇടവേളയ്ക്ക് കാരണമായി. ദശാബ്ദത്തിലെ മികച്ച കലാകാരന്മാരുടെ ബിൽബോർഡ് പട്ടികയിൽ എവനസെൻസിന് എഴുപതിയൊന്നാം സ്ഥാനം ലഭിച്ചു.  

2009 ജൂണിൽ പ്രഖ്യാപിച്ച പുതിയ നിരയുമായി ബാൻഡ് അവരുടെ പേര് തന്നെ നൽകിയ മൂന്നാം സ്റ്റുഡിയോ ആൽബം 2011 ഒക്ടോബർ 11-ന് പുറത്തിറക്കി.ബിൽബോർഡ് 200 പട്ടികയിൽ ഒന്നാമതായ ഈ ആൽബം 127,000 പകർപ്പുകൾ വിറ്റഴിച്ചു. റോക്ക് ആൽബം, ഡിജിറ്റൽ ആൽബങ്ങൾ, ബദൽ ആൽബങ്ങൾ, ഹാർഡ് റോക്ക് ആൽബങ്ങൾ ചാർട്ടുകൾ എന്നീ നാല് വ്യത്യസ്ത ബിൽബോർഡ് ചാർട്ടുകളിൽ ഈ ആൽബം ഒന്നാമതെത്തി. 2012 ൽ പുതിയ ആൽബം പ്രോത്സാഹിപ്പിക്കുന്നതിനായി ദി പ്രെറ്റി റെക്ക്ലെസ്, ഫെയർ ടു മിഡ് ലാൻഡ് ഉൾപ്പെടെയുള്ള മറ്റു ബാൻഡുകളുളോടൊപ്പം ബാൻഡ് പര്യടനം നടത്തി. ട്രോയ് മക്ലോറൺ ഇക്കാലത്ത് ഒരു മുഴുവൻസമയ അംഗമായി മാറി. 2012 ൽ ആൽബത്തിന്റെ പര്യടനത്തിന്റെ അവസാനം, ബാൻഡ് മറ്റൊരു ഇടവേളയിൽ പ്രവേശിച്ചു. 

2015 ൽ, എവനസെൻസ് ഇടവേള മതിയാക്കി വീണ്ടും പര്യടനം പുനരാരംഭിക്കും എന്ന് പ്രഖ്യാപിച്ചു. 2017 നവംബർ 10 ന്, എവനസെൻസിന്റെ നാലാം ആൽബമായ സിന്തസിസ് പുറത്തിറങ്ങി.  

### സ്റ്റുഡിയോ ആൽബങ്ങൾ

## സിംഗിൾസ്

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
വർഗ്ഗം:ഗ്രാമി പുരസ്കാര ജേതാക്കൾ
കൈഡ് ദ്വീപ്

**കൈഡ് ദ്വീപ്** ആന്തമാൻ ദ്വീപിൽ കാണപ്പെടുന്ന ഒരു ദ്വീപാണിത്. തെക്കൻ ആൻഡമാന്റെ ഭരണത്തിൻകീഴിലുള്ള ജില്ലയായ ഈ പ്രദേശം ഇന്ത്യയുടെ കേന്ദ്രഭരണപ്രദേശമായ ആൻഡമാൻ നിക്കോബാർ ദ്വീപുകളുടെ ഒരു ഭാഗമാണിത്. പോർട്ട് ബ്ലെയറിൽ നിന്ന് വടക്ക്മാറി 30 കിലോമീറ്റർ (19 മൈൽ) ദൂരത്തിലാണ് ദ്വീപ് സ്ഥിതിചെയ്യുന്നത്.

## ഭൂമിശാസ്ത്രം
നാപിയർ ബേ ദ്വീപിന്റെ തുടർച്ചയായി ഷോൾ ബേയുടെ വടക്കുഭാഗത്തായി ഈ ദ്വീപ് കാണപ്പെടുന്നു. സമുദ്രനിരപ്പിൽ നിന്ന് 237 മീറ്റർ ഉയരത്തിൽ ഇത് സ്ഥിതിചെയ്യുന്നു. 5.42 ചതുരശ്ര കിലോമീറ്റർ വിസ്തീർണ്ണവും, 3.29 ചതുരശ്ര കിലോമീറ്റർ  (2.044 മൈൽ) നീളവും ഇതിനുണ്ട്.

## ഭരണം
രാഷ്ടീയപരമായി കൈഡ് ദ്വീപ് അയൽ ദ്വീപായ  നാപിയർ ബേ ദ്വീപിനോടൊപ്പം ഫെറാഗുൻച് താലൂക്കിന്റെ ഭാഗമാണ്. 

## ഡെമോഗ്രാഫിക്സ്
ഈ ദ്വീപിൽ മുൻകാലത്ത് തന്നെ *അകാ-ബീ* എന്നറിയപ്പെടുന്ന കുടിയേറ്റക്കാരുണ്ടായിരുന്നു. 

## അവലംബം

*

വർഗ്ഗം:ആന്തമാൻ നിക്കോബാർ ദ്വീപുകളിലെ ദ്വീപുകൾ
വർഗ്ഗം:ഇന്ത്യയിലെ ജനവാസമില്ലാത്ത ദ്വീപുകൾ
വെസ്റ്റ് ദ്വീപ് (ആന്തമാൻ നിക്കോബാർ ദ്വീപുകൾ)

**വെസ്റ്റ് ദ്വീപ്** ആന്തമാൻ ദ്വീപിൽ കാണപ്പെടുന്ന ഒരു ദ്വീപാണിത്. വടക്കൻമധ്യേ ആൻഡമാന്റെ ഭരണത്തിൻ കീഴിലുള്ള ജില്ലയായ ഈ പ്രദേശം ഇന്ത്യയുടെ കേന്ദ്രഭരണപ്രദേശമായ ആൻഡമാൻ നിക്കോബാർ ദ്വീപുകളുടെ ഒരു ഭാഗമാണ്. പോർട്ട് ബ്ലെയറിൽ നിന്ന് വടക്ക്മാറി 212 കിലോമീറ്റർ (132 മൈൽ) ദൂരത്തിലാണ് ദ്വീപ് സ്ഥിതിചെയ്യുന്നത്.

## ഭരണം
രാഷ്ടീയപരമായി വെസ്റ്റ് ദ്വീപ് അയൽ ദ്വീപായ  ക്ലോ പാസ്സേജ് ഗ്രൂപ്പ് ദ്വീപിനോടൊപ്പം ഡിജിൽപുർ താലൂക്കിന്റെയും ടെഹ്സിലിന്റെയും ഭാഗമാണ്. 

## ഭൂമിശാസ്ത്രം
വടക്ക് ആന്തമാൻ ദ്വീപിന്റെയും കോകോദ്വീപിന്റെയും ഇടയിൽ ക്ലോ പാസ്സേജ് ഗ്രൂപ്പ് ദ്വീപിന്റെ തുടർച്ചയായി വെസ്റ്റ് ദ്വീപ് സ്ഥിതിചെയ്യുന്നു. വളരെ ചെറിയ ഈ ദ്വീപ്  2.85 ചതുരശ്ര കിലോമീറ്റർ വിസ്തീർണ്ണത്തിൽ വ്യാപിച്ചുകിടക്കുന്നു.
## References

## Further reading

* Geological Survey of India
*

വർഗ്ഗം:ആന്തമാൻ നിക്കോബാർ ദ്വീപുകളിലെ ദ്വീപുകൾ
അലം ബേഗ്

ഒന്നാം സ്വാതന്ത്ര്യ സമരകാലത്തെ നാല്പത്തി ആറാം ബംഗാൾ നേറ്റീവ് ഇൻഫൻട്രിയിലെ ഒരു സൈനികനായിരുന്നു **അലം ബേഗ്**(അലം ഭേഗ്).1857 ജൂലൈ 9 നു സിയാൽകോട്ടിൽ വച്ച് ഏഴോളം യൂറോപ്യന്മാരെയും ഒരു സ്കോട്ടിഷ് കുടുംബത്തെയും വധിച്ച സംഭവത്തിലെ പ്രധാന പ്രതിയുമായിരുന്നു ബേഗ്. ഇംഗ്ലീഷ് ഈസ്റ്റ് ഇന്ത്യാ കമ്പനിയുടെ പ്രധാന ശത്രുവായി മാറിയ ബേഗ് മധോപൂരിൽ വച്ച് തടവിലാക്കപ്പെട്ടു.ഒരു വർഷത്തിനു ശേഷം ബേഗിനെ പീരങ്കിമുനയുടെ മുന്നിൽ നിർത്തി വധിക്കുകയാണ് ചെയ്തത്.
## അവകാശവാദം
വധിക്കപ്പെട്ട ബേഗിന്റെ തലയോട്ടി ബ്രിട്ടനിലേയ്ക്ക് യുദ്ധത്തിന്റെ ശേഷിപ്പ് എന്ന നിലയിൽ ഐറിഷ് സൈനികനായ ജോർജ് കോസ്റ്റല്ലോ കൊണ്ടുപോകുകയായിരുന്നു. 1963 ൽ ലണ്ടനിലെ ഒരു മദ്യശാലയിൽ നിന്നു കണ്ടെടുത്ത ബേഗിന്റെ തലയോട്ടി  അനന്തരാവകാശികളെ കണ്ടെത്തി   ഏൽപ്പിക്കുന്നതിനുചരിത്രകാരനായ കിം വാഗ്നറെ  മദ്യശാലയുടെ ഉടമസ്ഥർ ഏൽപ്പിക്കുകയും ചെയ്തു. 
## അവലംബം
ഗരംപാനി വന്യജീവി സംരക്ഷണ കേന്ദ്രം

**ഗരംപാനി വന്യജീവി സംരക്ഷണ കേന്ദ്രം** 6.05 ചതുരശ്ര കിലോമീറ്റർ വിസ്തീർണ്ണത്തിൽ ഇന്ത്യയിലെ ആസ്സാം സംസ്ഥാനത്തിൽ കർബി അങ് ലോങ് ജില്ലയിൽ ഗോലാഗട്ടിൽ നിന്നും 25 കിലോമീറ്റർ ദൂരത്തിലും കാസിരംഗ ദേശീയോദ്യാനത്തിൽ നിന്നും 65 കിലോമീറ്റർ ദൂരത്തിലും സ്ഥിതിചെയ്യുന്നു. പുരാതന സംരക്ഷണകേന്ദ്രങ്ങളിലൊന്നായ ഈ പ്രദേശത്ത് ഉഷ്ണജലം ഒഴുകുന്ന വെള്ളച്ചാട്ടവും അതിനുചുറ്റുമായി നമ്പർ വന്യജീവി സംരക്ഷണ കേന്ദ്രവും സ്ഥിതിചെയ്യുന്നു. 51 ഇനം ഓർക്കിഡുകളും ഇവിടെ കാണപ്പെടുന്നു. വംശനാശഭീഷണി നേരിടുന്ന മൃഗങ്ങൾക്കും, പക്ഷികൾക്കും, സസ്യങ്ങൾക്കും സുരക്ഷിതമായ വാസസ്ഥലം ഇവിടെ ഒരുക്കിയിരിക്കുന്നു.

## സസ്യജന്തുജാലങ്ങൾ
ഈ സംരക്ഷണ കേന്ദ്രത്തിൽ വംശനാശ ഭീഷണി നേരിടുന്ന സസ്യജന്തുജാലങ്ങളെ ഇവിടെ കാണാൻ കഴിയുന്നു. ഉഷ്ണമേഖലാ അർദ്ധ-ഹരിത സസ്യങ്ങളാണ് ഇവിടെയുള്ളത്. ഉഷ്ണമേഖലകളിൽ കാണപ്പെടുന്ന ഈർപ്പമുള്ള കാലാവസ്ഥയാണ് ഇവിടെ അനുഭവപ്പെടുന്നത്.

ആനകൾ, പുലി, കടുവ, മാൻ, ഗോൾഡൻ ലാംഗുർ (*Trachypithecus geei*), ഹൂളോക്ക് ഗിബൺ (*Hoolock hoolock*), പൂച്ചപ്പുലി (*Prionailurus bengalensis*), തേവാങ്ക് (*Nycticebus coucang*), മ്ലാവ് (*Rusa unicolor*), പിഗ്-റ്റെയിൽ മകാക്യൂ, റീസസ് കുരങ്ങ്, ചൈനീസ് ഉടുമ്പ് (*Manis pentadactyla*) , സിവെറ്റ്(*Civettictis civetta*), കീരി, ഇന്ത്യൻ കുറുക്കൻ 
ഹിമാലയൻ ബ്ളാക്ക് ബീയർ (മൂൺ ബീയർ) എന്നീ സസ്തനികൾ ഇവിടെ കാണപ്പെടുന്നു.
പെരുമ്പാമ്പ്, മൂർഖൻ, മോണിറ്റർ ലിസാർഡ്, എന്നീ ഉരഗങ്ങളെ ക്കൂടാതെ വിവിധതരം ഉഭയജീവികളെയും ഇവിടെ കണ്ടുവരുന്നു.
വേഴാമ്പൽ (*Ocyceros griseus*), ഗ്രീൻ പീജിയൻ (*Treron fulvicollis*), കിങ്ഫിഷർ(*Ceyx azureus*), മിനിവെറ്റ് (*Pericrocotus roseus*), മീൻകൂമൻ (*Ketupa zeylonensis*), കാടുമുഴക്കി (*Dicrurus paradiseus*), മൈന (*Leucopsar rothschildi*), മഞ്ഞക്കറുപ്പൻ (*Oriolus xanthornus*) എന്നീ പക്ഷിവർഗ്ഗങ്ങളെയും ഇവിടത്തെ ആവാസവ്യവസ്ഥയിൽ കാണാൻ കഴിയുന്നു.
## ചിത്രശാല

പ്രമാണം:Chat Léopard de Sibérie.jpg|പൂച്ചപ്പുലി
പ്രമാണം:Sambar (Rusa unicolor) male.jpg|മ്ലാവ്
പ്രമാണം:Manis pentadactyla (29054818144).jpg|ചൈനീസ് ഉടുമ്പ്
പ്രമാണം:Mongoose collection.png|കീരി
പ്രമാണം:Rhesus Macaques.jpg|റീസസ് കുരങ്ങ്
പ്രമാണം:Golden langur.jpg|ഗോൾഡൻ ലാംഗുർ
പ്രമാണം:Thick-billed Green Pigeon.jpg|ഗ്രീൻ പീജിയൻ
പ്രമാണം:Alcedo azurea - Julatten.jpg|കിങ്ഫിഷർ
പ്രമാണം:വേഴാമ്പൽ-ബന്നാർക്കട്ട-പാർക്ക്.JPG|വേഴാമ്പൽ
പ്രമാണം:Scarlet Minivet.jpg|മിനിവെറ്റ്
പ്രമാണം:Greater racket-tailed drongo @ Kanjirappally 01.jpg|കാടുമുഴക്കി
പ്രമാണം:Baliespreeuw.jpg|മൈന
പ്രമാണം:മഞ്ഞക്കറുപ്പൻ.jpg|മഞ്ഞക്കറുപ്പൻ
പ്രമാണം:Black-hooded Oriole (Oriolus xanthornus) in Kolkata I IMG 7603.jpg|മഞ്ഞക്കറുപ്പൻ
പ്രമാണം:Himalayan bear.jpg|ഹിമാലയൻ ബ്ളാക്ക് ബെയർ

## അവലംബം

## പുറത്തേയ്ക്കുള്ള കണ്ണികൾ
* About Garampani Wildlife Sanctuary
* Department of Tourism, Government of Assam

വർഗ്ഗം:ഇന്ത്യയിലെ വന്യജീവിസങ്കേതങ്ങൾ
ടെഹാചാപി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് കേൺ കൗണ്ടിയിലെ ടഹാചാപി  പർവ്വതനിരകളിൽ സ്ഥിതിചെയ്യുന്ന ഒരു നഗരമാണ് **ടെഹാചാപി**. സാൻ ജൊവാക്വൻ താഴ്‍വരയ്ക്കും മൊഹാവി മരുഭൂമിയ്ക്കുമിടയിലായി സമുദ്രനിരപ്പിൽനിന്ന് ഏകദേശം 3,970 അടി (1,210 മീറ്റർ) ഉയരത്തിലാണ് ഈ നഗരം നിലനിൽക്കുന്നത്. ഈ നഗരം ബേക്കേർസ്‍ഫീൽഡിന് 35 മൈൽ (56 കിലോമീറ്റർ) കിഴക്ക്-തെക്കുകിഴക്കായി മൊഹാവിയ്ക്ക് പടിഞ്ഞാറായി സ്ഥിതിചെയ്യുന്നു. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം 10.0 ചതുരശ്ര മൈൽ (26 ചതുരശ്ര കിലോമീറ്റർ) ഭൂതല വിസ്തീർണ്ണമുള്ള ഈ നഗരത്തിലെ ആകെ ജനസംഖ്യ 14,414 ആണ്.

## അവലംബം


## പുറം കണ്ണികൾ

*
*ടെഹാചാപി ചേംബർ ഓഫ് കൊമേഴ്സ്
*ടെഹാചാപി വാർത്തകൾ
*ടെഹാചാപി ബ്രൈഡൽ അസോസിയേഷൻ 
*Tomo-Kahni State Historic Park website—*[[Kawaiisu]] Native American Village, near Tehachapi*

വർഗ്ഗം:കാലിഫോർണിയയിലെ നഗരങ്ങൾ
ഹീരകസൂത്രം

ലഘുചിത്രം|363x363ബിന്ദു|ലോകത്തെ ഏറ്റവും പഴയ അച്ചടിവർഷം അറിയാവുന്ന പുസ്തകമായ ചൈനീസ് ഹീരകസൂത്രം ചുരുളിൻ്റെ തുടക്കം

മഹായാന ബുദ്ധമതത്തിൻ്റെ പ്രജ്ഞപാരമ്യതാശ്രേണിയിൽപ്പെട്ട ഒരു സൂത്രമാണ് **ഹീരകസൂത്രം** () അഥവാ **വജ്രഛേദികാപ്രജ്ഞപാരമ്യതാസൂത്രം**. ഹീരകസൂത്രത്തിൻ്റെ 868ാമാണ്ടിൽ  അച്ചടിച്ച ഒരു ചുരുൾ ഡൻഹുവാങ് രേഖകളുടെ കൂട്ടത്തിൽനിന്ന് 1907ൽ ഓറെൽ സ്റ്റീൻ കണ്ടെത്തിയിരുന്നു. ബ്രിട്ടീഷ് ലൈബ്രറിയുടെ അഭിപ്രായപ്രകാരം, കൃത്യമായ അച്ചടിവർഷം അറിയുന്നതും സമ്പൂർണ്ണവുമായ ഏറ്റവും പഴയ രേഖയാണ് ഇത്. പതിനാറടി നീളവും ഒരടി വീതിയും ഉള്ള കടലാസ് ചുരുളിലാണ് ഇത് അച്ചടിച്ചിരിക്കുന്നത്.

## അവലംബം
വർഗ്ഗം:ഗ്രന്ഥങ്ങൾ
ദ ഹോബിറ്റ്: ആൻ അൺ എക്സ്പെക്റ്റഡ് ജേർണി

പീറ്റർ ജാക്സൺ സംവിധാനം ചെയ്ത 2012 ലെ ഇതിഹാസ ഫാന്റസി സാഹസിക ചലച്ചിത്രമാണ് **ദ ഹോബിറ്റ്: ആൻ അൺ എക്സ്പെക്റ്റഡ് ജേർണി**. ജെ ആർ ആർ. ടോൾക്കീനിന്റെ 1937 ലെ ദ ഹൊബിറ്റ് എന്ന നോവൽ അടിസ്ഥാനമാക്കി നിർമിച്ച മൂന്നു ഭാഗങ്ങളുള്ള സിനിമയിൽ ആദ്യത്തേത് ആണ് ഇത്. അതിനു ശേഷം *[[ദ ഹോബിറ്റ്: ദ ഡെസൊലേഷൻ ഓഫ് സ്മോഗ്]]* (2013), *[[ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ്]]* (2014) എന്നിവ കൂടി പുറത്തിറങ്ങി. ഇവ മൂന്നും ജാക്ക്സണന്റെ ദ ലോഡ് ഓഫ് ദ റിങ്സ് ചലച്ചിത്ര പരമ്പരയുടെ കാലക്രമത്തിന് മുൻപ്‌ നടക്കുന്നതായാണ് ചിത്രീകരിച്ചിരിക്കുന്നത്. പീറ്റർ ജാക്സൺ, ഫിലിപ്പ് വാൽഷ്, ഫിലിപ ബോയിൻസ്, ഗില്ലർമോ ദെൽ ടോറോ എന്നിവർ ചേർന്നാണ് ഈ സിനിമയുടെ തിരക്കഥ തയ്യാറാക്കിയത്. 

ലോർഡ് ഓഫ് ദ റിങ്സിലെ സംഭവങ്ങൾക്ക് എഴുപത്തേഴ് വർഷം മുൻപാണ് കഥ നടക്കുന്നത്. മിഡിൽ എർത്ത് ആണ് പശ്ചാത്തലം. ടോൾക്കിയൻ എഴുതിയ റിട്ടേൺ ഓഫ് ദി കിംഗ് എന്ന നോവലിന്റെ അനുബന്ധങ്ങളിൽ നിന്നാണ് കഥ രൂപപ്പെടുത്തിയത് . ബിൽബോ ബാഗ്ഗിൻസ്, മാന്ത്രികനായ ഗാൻഡാൾഫ്, തോറിൻ ഓക്കെൻഷീൽഡിന്റെ നേതൃത്വത്തിൽ ഉള്ള പതിമൂന്നു കുള്ളന്മാരുടെ സംഘവും ചേർന്ന് സ്മോഗ് എന്ന ഡ്രാഗണിൽ നിന്ന് ലോൺലി മൗണ്ടൻ തിരിച്ചു പിടിക്കാൻ ശ്രമിക്കുന്നത് ആണ് പ്രമേയം. മാർട്ടിൻ ഫ്രീമാൻ, ഇയാൻ മക്ക്കെല്ലൻ, റിച്ചാർഡ് ആർമിറ്റേജ്, ജെയിംസ് നെസ്ബിറ്റ്, കെൻ സ്റ്റോട്ട്, കേറ്റ് ബ്ലാൻചെറ്റ്, ഇയാൻ ഹോം, ക്രിസ്റ്റഫർ ലീ, ഹ്യൂഗോ വീവിംഗ്, ഏലിജ വുഡ്, ആൻഡി സെർക്കിസ്, സിൽവെസ്റ്റർ മക്കോയ്, ബാരി ഹംഫ്രിസ്, മനു ബെന്നെറ്റ് തുടങ്ങിയ വലിയ താരനിര ഈ ചിത്രത്തിൽ ഉൾപ്പെടുന്നു.

2012 നവംബറിൽ ന്യൂസിലണ്ടിൽ ഹോബിറ്റ്: ആൻ അൺ എക്സ്പെക്റ്റഡ് ജേർണി ആദ്യമായി പ്രദർശിപ്പിക്കുകയും 2012 ഡിസംബർ 12 ന് അന്താരാഷ്ട്രതലത്തിൽ പുറത്തിറങ്ങുകയും ചെയ്തു. ഈ ചിത്രം ബോക്സ് ഓഫീസിൽ നൂറു കോടി ഡോളർ വരുമാനം നേടി, ദ ഫെലോഷിപ്പ് ഓഫ് ദ റിങ്, ദ ത്രീ ടവർസ് എന്നീ ചിത്രങ്ങളെ മറികടന്നു. 2012 ൽ ഏറ്റവും കൂടുതൽ വരുമാനം നേടുന്ന നാലാമത്തെ ചിത്രവും എക്കാലത്തെയും മുപ്പത്തിഒന്നാം ചിത്രവുമായി. മികച്ച നിരൂപണം ലഭിച്ച ചിത്രം മികച്ച വിഷ്വൽ ഇഫക്റ്റുകൾ, മികച്ച പ്രൊഡക്ഷൻ ഡിസൈനുകൾ, മികച്ച മേക്കപ്പ്, ഹെയർസ്റ്റൈലിങിനുള്ള മൂന്ന് അക്കാദമി അവാർഡിന് നാമനിർദ്ദേശം ചെയ്യപ്പെട്ടു. മൂന്ന് ബ്രിട്ടീഷ് അക്കാദമി ഫിലിം അവാർഡുകൾക്കും നാമനിർദ്ദേശം ലഭിച്ചു.
 
## അഭിനേതാക്കൾ

* മാർട്ടിൻ ഫ്രീമാൻ - ബിൽബോ ബാഗ്ഗിൻസ് (ചെറുപ്പകാലം)
* ഇയാൻ ഹോം - ബിൽബോ ബാഗ്ഗിൻസ് (വയസ്സുകാലം)
* ഇയാൻ മക്ക്കെല്ലൻ - ഗാൻഡാൾഫ് ദി ഗ്രേ
* റിച്ചാർഡ് ആർമിറ്റേജ് - തോറിൻ ഓക്കെൻഷീൽഡ് II
* കെൻ സ്കോട്ട് - ബാലിൻ 
* ഗ്രഹാം മക്വിവിഷ് - ഡ്വാലിൻ
* ഐദാൻ ടർണർ - കിലി
* ഡീൻ ഓംഗർമാൻ - ഫിലി
* മാർക്ക് ഹഡ്ലോ - ഡോറി
* ജെഡ് ബ്രോഫി - നോറി
* ആദം ബ്രൗൺ - ഓറി
* ജോൺ കാലെൻ - ഓയിൻ
* പീറ്റർ ഹാംബ്ല്ടൺ - ഗ്ലോയിൻ
* വില്യം കിർഷർ - ബിഫൂർ
* ജെയിംസ് നെസ്സിറ്റ് - ബോഫൂർ
* സ്റ്റീഫൻ ഹണ്ടർ - ബോംബൂർ
* കേറ്റ് ബ്ലാഞ്ചറ്റ് - ഗലാഡ്രിയൽ
* ഹ്യൂഗോ വീവിംഗ് - എൽറോണ്ട്
* ക്രിസ്റ്റഫർ ലീ - സറുമാൻ ദ വൈറ്റ്
* ഏലിജ വുഡ് - ഫ്രോഡോ ബാഗ്ഗിൻസ്
* സിൽവെസ്റ്റർ മക്കോയ് - റഡാഗാസ്റ്റ് ദ ബ്രൗൺ
* ആൻഡി സെർക്കിസ് - ഗോളം
* മനു ബെന്നെറ്റ് - ആസോഗ് ദി ഡിഫൈലർ
* ലീ പേസ് - താൻഡ്രൂയിൽ 
* ബാരി ഹംഫ്രിസ് - ദി ഗ്രേറ്റ് ഗോബ്ളിൻ
* കോനൻ സ്റ്റീവൻസ് - ഗുണ്ടബാദ് ഓർക്ക്
* ജോൺ റൗൾസ് - യാസ്നെഗ്
* ബ്രെറ്റ് മക്കൻസി - ലിൻഡർ
* കിരൺ ഷാ - ഗോബ്ളിൻ 
* ജെഫ്രി തോമസ് - ത്രൊർ
* മൈക്കൽ മിസ്റാഹി - ത്രെയിൻ രണ്ടാമൻ
* ബെനഡിക്ട് കമ്പർബാച്ച് - ഡ്രാഗൺ സ്മാഗിന്റെ ശബ്ദം

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* The Hobbit Blog – The official blog of THE HOBBIT movies
* 
* 
* 

വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
നാക്കു പെന്റ നാക്കു ടാക്ക

***നാക്കു പെന്റ നാക്കു ടാക്ക*** (English: I Love You I Want You) 2014-ലെ മലയാളം ഭാഷയിലുള്ള ഒരു ഇന്ത്യൻ ചലച്ചിത്രമാണിത്. ഈ ചലച്ചിത്രത്തിൽ സംവിധാനം വയലാർ മാധവൻകുട്ടിയും നിർമ്മാണം ഗോകുലം ഗോപാലനും ആണ് നടത്തിയിരിക്കുന്നത്.
## അഭിനേതാക്കൾ

## കഥാ ബീജം
അമേരിക്കക്കാരനെ വിവാഹം ചെയ്ത് അമേരിക്കൽ വിലസുന്നതിൽ സ്വപ്നം കാണുന്ന ഒരു പാവം പെൺകുട്ടിക്ക് ജീവിതത്തിൽ നേരിടേണ്ടിവരുന്ന കഷ്ടകാലമാണ് ഈ കഥ. അമേരിക്കയിലേക്കെന്ന ധാരണയിൽ എയർപോർട്ടിലെത്തുന്ന ശുഭ ആദ്യസ്റ്റോപ്പായ ആഫ്രിക്കയിൽ വച്ച്  അറിയുന്നു തന്റെ ഭർത്താവ് ആഫ്രിക്കയിലാണ് ജോലി എന്ന്. ആ വന്യഭൂമിയിൽ ആദിവാസികൾക്കിടയിൽ അവൾ പതുക്കെയാണെങ്കിലും സമരസപ്പെടുന്നു. പക്ഷെ വിധി അതിനിടയിൽ അവരെ വേട്ടയാടുന്നു. ആദിവാസി ഗോത്രത്തിന്റെ ശത്രുതയിലാകുന്ന വിനയനു. കുമാരസിംഗം എന്ന ഭാവനാ വ്യക്തിയുടെ പേരിൽ പാസ്പോർട്ട് കിട്ടുന്നു. പിന്നീടറിയുന്നു ഇയാൾ ശരിക്കും ഒരു ഭീകരവാദിയാണെന്ന്. 'പല സാഹസങ്ങൾക്കൊടുവിൽ ഈ കുമാരസ്മിഗത്തെയും വധിച്ച് അയാൾ നാട്ടിലെത്തുന്നു.  
## സംഗീതം
* വരികൾ- വയലാർ മാധവൻ കുട്ടി
*ഈണം- ഗോപി സുന്ദർ. 

## അവലംബം


## പുറത്തേയ്ക്കുള്ള കണ്ണികൾ
* 
* 
* ''നാക്കു പെന്റ നാക്കു ടാക്ക''  on OneIndia.in

വർഗ്ഗം:ഗോപിസുന്ദർ ഈണം പകർന്ന ചലച്ചിത്രങ്ങൾ
വർഗ്ഗം:ഇന്ദ്രജിത്ത് അഭിനയിച്ച മലയാളചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
കുപ്പിമൂക്കൻ ഡോൾഫിൻ

മൂന്നിനം കുപ്പിമൂക്കൻ ഡോൾഫിനുകൾ ആണുള്ളത്. അതിൽ ഇൻഡോ-പസിഫിക് കുപ്പിമൂക്കൻ ഡോൾഫിൻ (*Tursiops aduncus*) ആണ് കേരളതീരത്ത് കൂടുതൽ കാണപ്പെടുന്നത്. എങ്കിലും **കുപ്പിമൂക്കൻ ഡോൾഫിൻ** (*Tursiops truncatus*) എന്ന ഈ ഇനവും അപൂർവ്വമായി കാണപ്പെടുന്നു. 

ഇരുണ്ട ചാരനിറമാണെങ്കിലും ഇതിന്റെ നിറത്തിനു വ്യത്യാസം വരാം. ആഴമുള്ള ഒരു കൊത ഇതിന്റെ കൊക്കിനെ വേർതിരിക്കുന്നു. കൊക്ക് ചെറുതും സവിശേഷാകൃതിയുള്ളതുമാണ്. മുതുകില് ചിറകും മറ്റു ശരീരഭാഗങ്ങളേക്കാൾ ഇരുണ്ട നിറത്തിലുള്ളവയാണ്.തുഴകൾ വണ്ണം കുറഞ്ഞതും ഏറെക്കുറെ നീളമുള്ളതുമാണ്‌. 

## പെരുമാറ്റം
സൗഹൃദം പ്രകടിപ്പിക്കുന്ന ഡോൾഫിനാണിത്‌. മൽസ്യബന്ധന ബോട്ടുകളോട് ചേർന്ന് നീന്തുന്ന ഇവ ഇത് മീൻകൂട്ടങ്ങളെ വലയിലേക്ക് ഓടിച്ചുവിട്ടു മീൻപിടിത്തക്കാരെ സഹായിക്കുന്നതായി പറയപ്പെടുന്നു. വെള്ളത്തിന് മുകളിൽ വരുമ്പോൾ ചുണ്ടിനു പകരം നെറ്റിയാണ് പുറത്തു കാട്ടാറുള്ളത്.

## വലിപ്പം
ശരീരത്തിൻറെ മൊത്തനീളം 1.9 -3.9 മീറ്റർ. തൂക്കം 90 -150 കിലോഗ്രാം.

## ആവാസം
ഉഷ്ണമേഖലയിലെ സമുദ്രങ്ങളിൽ കരയോട് അകന്നുകഴിയുന്ന സ്പീഷിസാണിത്. കിഴക്കും പടിഞ്ഞാറും തീരങ്ങളിൽ ഇവയെ കാണാം. കേരളം, ആന്ധ്രാപ്രദേശ്, തമിഴ്നാട്, പശ്ചിമ ബംഗാൾ എന്നിവയുടെ തീരത്തോട് ചേർന്ന് കാണപ്പെട്ടിട്ടുണ്ട്

## നിലനില്പിനുള്ള ഭീക്ഷണി
ആവാസനാശം, മൽസ്യബന്ധനം

## ഇതുകൂടി കാണുക
*കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

 

വർഗ്ഗം:ഡോൾഫിനുകൾ
വർഗ്ഗം:ഇന്ത്യൻ മഹാസമുദ്രത്തിലെ ജന്തുജാലം
വർഗ്ഗം:കേരളത്തിലെ സസ്തനികൾ
ഫ്രാൻസിസ് മക്ഡോർമൻറ്

ഒരു അമേരിക്കൻ അഭിനേത്രിയാണ് **ഫ്രാൻസിസ് ലൂയിസ് മക്ഡോർമൻറ്** (ജനനം ജൂൺ 23, 1957). മികച്ച അഭിനേത്രിക്കുള്ള  ടോണി, എമ്മി, ഓസ്ക്കാർ  പുരസ്കാരങ്ങൾ നേടി ‘ട്രിപ്പിൾ ക്രൗൺ ഓഫ് ആക്ടിംഗ്’ എന്ന നേട്ടം കരസ്ഥമാക്കിയിട്ടുണ്ട്. 2017-ൽ ത്രീ ബിൽബോർഡ്സ് ഔട്ട്‌സൈഡ് എബ്ബിംഗ്, മിസ്സോറി എന്ന ചിത്രത്തിലെ പ്രകടനത്തിന്  ഗോൾഡൻ ഗ്ലോബ് അവാർഡും ബാഫ്റ്റ പുരസ്ക്കാരവും ഓസ്ക്കാറും മക്ഡോർമന്റ് നേടി.

## ആദ്യകാല ജീവിതം
ഇല്ലിനോയിയിലെ ഗിബ്സൺ സിറ്റിയിലാണ് മക്ഡോർമൻറ് ജനിച്ചത്. ഒന്നര വയസ്സുള്ളപ്പോൾ കാനഡയിൽ നിന്നുള്ള ദമ്പതികൾ അവരെ ദത്തെടുത്തു. അവരുടെ കുടുംബം പലപ്പോഴും താമസിക്കുന്നത് ഇറിനോയി, ജോർജിയ, കെന്റക്കി, ടെന്നസി, എന്നിവിടങ്ങളിലെ പല ചെറു നഗരങ്ങളിലും താമസിച്ചു. പിന്നീട് മോണെൻസൻ, പെൻസിൽവാനിയയിൽ സ്ഥിരതാമസമാക്കി. ഇവിടെ വച്ച്  1975-ൽ മക്ഡോർമൻറ് തന്റെ ഹൈസ്കൂൾ വിദ്യാഭ്യാസം പൂർത്തിയാക്കി. 1979-ൽ വെസ്റ്റ് വിർജിനിയയിലെ ബെഥാനി കോളേജിൽ നിന്നും ബാച്ചിലർ ഓഫ് ആർട്ട്സ് ഡിഗ്രി നേടി. 1982-ൽ യേൽ സ്കൂൾ ഓഫ് ഡ്രാമയിൽ നിന്ന് ഫൈൻ ആർട്സിൽ ബിരുദാനന്തരബിരുദം നേടി. അക്കാലത്ത് നടി ഹോളി ഹണ്ടർ ഒരു സഹപാഠിയായിരുന്നു.
## അഭിനയരംഗത്ത്
മക്ഡോർമന്റ് ആദ്യം അഭിനയിച്ചത് ഡെറക് വാൽക്കോട്ടിന്റെ ‘ട്രിനിഡാഡ് ആൻഡ് ടുബാഗോ’ എന്ന നാടകത്തിൽ ആയിരുന്നു. 1984 ൽ പുറത്തിറങ്ങിയ ‘ബ്ലഡ് സിമ്പിൾ’ എന്ന ചിത്രത്തിലൂടെ ചലച്ചിത്ര രംഗത്ത് എത്തി. 1987 ൽ, ഹോളി ഹണ്ടർ, നിക്കോളാസ് കേജ് എന്നിവർ അഭിനയിച്ച ,’റൈസിംഗ് അരിസോണ’ എന്ന ചിത്രത്തിൽ പ്രത്യക്ഷപ്പെട്ടു. പോലീസ് നാടകമായ ഹിൽ സ്ട്രീറ്റ് ബ്ലൂസ് എന്ന ടെലിവിഷൻ  പരമ്പരയുടെ അഞ്ചാം സീസണിൽ മക്ഡോർമന്റ് കോണി ചാപ്മാൻ എന്ന കഥാപാത്രമായി അഭിനയിച്ചു. 1988 ൽ ടെന്നസി വില്യംസിന്റെ ‘എ സ്ട്രീറ്റ് കാർ നെയിംഡ് ഡിസയർ’ –ന്റെ ഒരു സ്റ്റേജ് അവതരണത്തിൽ സ്റ്റെല്ല കോവാൾസ്കി എന്ന കഥാപാത്രമായി അരങ്ങിലെത്തി. ഇതിലെ പ്രകടനത്തിന് അവർക്ക് ടോണി അവാർഡ് നാമനിർദ്ദേശം ലഭിച്ചു. 

1996 ൽ 'ഫാർഗോ' എന്ന ചിത്രത്തിൽ പോലീസ് മേധാവി മാർജ് ഗണ്ടേഴ്സൺ എന്ന  റോളിലെ പ്രകടനത്തിന് മികച്ച നടിക്കുള്ള അക്കാദമി അവാർഡിന് അർഹയായി. 2011-ൽ ഗുഡ് പീപ്പിൾ എന്ന നാടകത്തിലൂടെ മികച്ച നാടകനടിക്കുള്ള ടോണി അവാർഡ് ലഭിച്ചു. 2014-ൽ 'ഒലീവ് കിറ്റെറിഡ്ജ്' എന്ന എച്ച്.ബി.ഓ മിനി സീരീസിലൂടെ പ്രൈം ടൈം എമ്മി അവാർഡും നേടി.
പരീക്ഷണാത്മക നാടക കമ്പനിയായ ദ വെസ്റ്റർ ഗ്രൂപ്പിന്റെ അസോസിയേറ്റ് മെമ്പറാണ് മക്ഡോർമൻറ്.
## വ്യക്തി ജീവിതം
1984-ൽ മക്ഡോർമൻറ് സംവിധായകൻ ജോയെൽ കോയെനെ വിവാഹം കഴിച്ചു. ഈ ദമ്പതികൾ പരാഗ്വേയിൽ നിന്നും 1995 ൽ ഒരു കുട്ടിയെ(പെഡ്രോ മക്ഡോർമന്റ് കോയെൻ) ദത്തെടുത്തു .  ന്യൂയോർക്ക് നഗരത്തിൽ വസിക്കുന്നു.
## അവലംബം

## പുറം കണ്ണികൾ

* 
* 
* 

വർഗ്ഗം:1957-ൽ ജനിച്ചവർ
വർഗ്ഗം:ജൂൺ 23-ന് ജനിച്ചവർ
വർഗ്ഗം:ഹോളിവുഡ് ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
കാട്ടുകോഴി (വിവക്ഷകൾ)

* കാട്ടുകോഴി (ജനുസ്സ്) - കോഴി വർഗത്തിൽപ്പെട്ട കാട്ടുപക്ഷികൾ
* പച്ച കാട്ടുകോഴി -  ജാവ , ഇന്തോനേഷ്യ, ബാലി എന്നീ സ്ഥലങ്ങളിൾ കാണുന്ന കാട്ടുകോഴി
* ചാര കാട്ടുകോഴി - കേരളത്തിലും ദക്ഷിണേന്ത്യയിൽ കാണപ്പെടുന്ന കാട്ടുകോഴി
* ചുവന്ന കാട്ടുകോഴി - ഉത്തരേന്ത്യൻ സംസ്ഥാനങ്ങളിൽ കാണപ്പെടുന്ന കാട്ടുകോഴി
* ശ്രീലങ്കൻ കാട്ടുകോഴി - ശ്രീലങ്കയിൽ മാത്രം കാണപ്പെടുന്ന ഒരിനം കാട്ടുകോഴി
കാട്ടുമുയൽ

ഇന്ത്യൻ ഉപഭൂഖണ്ഡത്തിലെ തനതായ മുയൽ ഇനമാണ് **കാട്ടുമുയൽ** (Indian hare, *Lepus nigricollis*). ദേഹമാകെ ചുമപ്പുകലർന്ന തവിട്ടുരോമവും കറുപ്പുരോമവും നിറഞ്ഞ ഇതിന് 13 ഉപജാതികളുണ്ട് .വടക്കേഇന്ത്യയിൽ കാണപ്പെടുന്നവയ്ക്ക് ചെങ്കൽ നിറമുള്ള വാലും വെളുത്ത അടിവശവുമുണ്ട്. തെക്കേഇന്ത്യയിൽ കാണപ്പെടുന്നവയ്ക്ക് വലിപ്പക്കൂടുതലാണ്. ഇവയുടെ കഴുത്തിന് പുറകിൽ ഒരു കറുത്ത അടയാളമുണ്ട്. വാലിന്റെ മുകൾവശം കറുപ്പാണ്. പശ്ചിമേഷ്യയിലെ മരുപ്രദേശത്ത് കഴിയുന്നവയ്ക്ക് മണലിന്റെ മഞ്ഞനിറമാണ് അധികം.

## വലിപ്പം
ശരീരത്തിന്റെ മൊത്തം നീളം: 40-50 സെ.മീ, തൂക്കം: 1.8 - 3.6 കിലോ.

## പെരുമാറ്റം
അധികാരപരിതി സ്വയം നിശ്ചയിക്കുന്ന ഈ മുയൽ ചുറ്റുമുള്ള പത്ത് ഹെക്ടറോളം സ്ഥലം മറ്റ് ആൺമുയലുകൾ കടന്നുവരാതെ പ്രതിരോധിക്കുന്നു.

## ആവാസം
തുറസ്സായ കുറ്റിക്കാടുകൾ, നീളംകുറഞ്ഞ പുല്ലുകളുള്ള പ്രദേശം, ശുഷ്കിച്ച വനപ്രദേശങ്ങൾ (2400 മീ.വരെ).

## വിതരണം
ഇന്ത്യൻ ഉപദ്വീപിലെ എല്ലാ വനങ്ങളിലും നന്നായി കാണപ്പെടുന്നൂ.

## വർഗ്ഗീകരണം
ഇന്ത്യയിലെ കാട്ടുമുയലുകൾ 7 ഉപസീപ്ഷ്യസ്സുകളായി തിരിച്ചറിഞ്ഞിട്ടുണ്ട്.

* *Lepus nigricollis aryabertensis*
* *Lepus nigricollis dayanus*
* *Lepus nigricollis nigricollis*
* *Lepus nigricollis ruficaudatus*
* *Lepus nigricollis sadiya*
* *Lepus nigricollis simcoxi*
* *Lepus nigricollis singhala*


File:Black naped hare photographed in Yala National Park.jpg
File:Black Naped Hare.jpg|ബന്ദിപ്പൂർ ദേശീയോദ്യാനത്തിൽ നിന്ന്


## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:മുയലുകൾ
വർഗ്ഗം:കേരളത്തിലെ സസ്തനികൾ
കൃഷ്ണ വന്യജീവിസംരക്ഷണകേന്ദ്രം

[thumb|right|[Sykes's warbler *Hippolais rama* in Krishna Wildlife Sanctuary, India.]]
വന്യജീവി സങ്കേതവും നദീമുഖവുമായ **കൃഷ്ണ വന്യജീവിസംരക്ഷണകേന്ദ്രം** ഇന്ത്യയിലെ  ആന്ധ്രാപ്രദേശിൽ സ്ഥിതിചെയ്യുന്നു. പ്രാരംഭത്തിലെപ്പോലെതന്നെ ഇപ്പോഴുമുള്ള ചതുപ്പുവനപ്രദേശങ്ങളും അതിവിശാലമായ തുറമുഖസൗകര്യങ്ങളും ഒത്തിണങ്ങിയ ലോകത്തിലെ അപൂർവ്വമായ ആവാസവ്യവസ്ഥയുള്ള ഒരു പ്രദേശമാണിത്. പ്രകൃതി സംരക്ഷകർ വിശ്വസിക്കുന്നത് തെക്കേ ഇന്ത്യയിലെ ഇന്ന് നിലനിൽക്കുന്നതിൽ വച്ച് ഏറ്റവും ഇടതൂർന്ന ചതുപ്പുവനപ്രദേശങ്ങൾ ഇവിടെ കാണപ്പെടുന്നു. മതിയാംവണ്ണം സംരക്ഷിക്കാത്തതിനാൽ ഈ പ്രദേശം വളരെ വേഗത്തിൽ നശിച്ചുകൊണ്ടിരിക്കുന്നു. ഒക്ടോംബർ മുതൽ ഫെബ്രുവരി വരെയാണ് ഇവിടെ സന്ദർശിക്കാൻ അനുയോജ്യമായ സമയം.

## ഭൂമിശാസ്ത്രം
ആന്ധ്രാപ്രദേശിലെ തീരദേശപ്രദേശമായ കൃഷ്ണ ഡെൽറ്റയിൽ കാണപ്പെടുന്ന ചതുപ്പു തണ്ണീർത്തടത്തിലാണ് ഈ വന്യജീവിസംരക്ഷണകേന്ദ്രം സ്ഥിതിചെയ്യുന്നത്. 80° 42'- 81° 01' സമുദ്രനിരപ്പിൽനിന്നുയർന്ന് കൃഷ്ണയിലും ഗുണ്ടൂർ ജില്ലകളിലുമായി വ്യാപിച്ചു കിടക്കുന്നു.194.81 ചതുരശ്ര കിലോമീറ്റർ വിസ്തീർണ്ണത്തിൽ ഈ ചതുപ്പുവനപ്രദേശം വ്യാപിച്ചുകിടക്കുന്നു. വിവിധതരത്തിലുള്ള പാമ്പുകൾ ഇവിടെ സ്വൈരമായി പാർക്കുന്നു. 

## സസ്യജന്തുജാലങ്ങൾ
2014-16-ലെ കണക്കനുസരിച്ച് ഇവിടെ 15 മീൻപിടിയൻ പൂച്ച (*Prionailurus viverrinus*) ഉള്ളതായി രേഖപ്പെടുത്തിയിട്ടുണ്ട്.സ്പോട്ടെഡ് ഡീയർ, സാമ്പാർ, ബ്ലാക്ക് ബക്ക്, ഹെയ്ന, ജംഗിൾ ക്യാറ്റ്, കുറുക്കൻ എന്നീ സസ്തനികൾ ഇവിടെ കാണപ്പെടുന്നു.
## ചിത്രശാല

പ്രമാണം:Fishing Cat (Prionailurus viverrinus) 3.jpg|മീൻപിടിയൻ പൂച്ച

## അവലംബം

## പുറത്തേയ്ക്കുള്ള കണ്ണി
* Krishna wildlife sanctuary from Forest Department of Andhra Pradesh (India) State Government website
* Forest Department of Andhra Pradesh (India) State Government website
* http://www.fishingcat.org/our-work-1.html 

വർഗ്ഗം:ആന്ധ്രാപ്രദേശിലെ വന്യജീവിസങ്കേതങ്ങൾ
കരിമ്പൻ കാട്ടുബുൾബുൾ

പശ്ചിമ ഘട്ടത്തിലെ ഉയരം കൂടിയ മലനിരകളിൽ  കാണപ്പെടുന്ന ഒരു പ്രാദേശിക ബുൾബുൾ ഇനമാണ് **കരിമ്പൻ കാട്ടുബുൾബുൾ**. ഹിമാലയത്തിലും ദക്ഷിണ  പൂർവ ഏഷ്യയിലും കണ്ടുവരുന്ന കറുമ്പൻ ബുൾബുളുകളുടെ ഒരു ഉപവിഭാഗമായി കരിമ്പൻ കാട്ടു ബുൾബുളിനെ പരിഗണിച്ചിരുന്നു. എന്നാൽ ഈ പക്ഷി പശ്ചിമ ഘട്ടത്തിലും ശ്രീലങ്കയിലും മാത്രമാണ് കാണപ്പെടുന്നത്.

## രൂപവിവരണം

കേരളത്തിലെ ബുൾബുളുകളിൽ ഏറ്റവും വലുതാണിവ. പൊതുവെ  ഇരുണ്ട ചാരനിരത്തിൽ കാണപ്പെടുന്ന ഇവയ്ക്കു കുറിയ ഒരു  തലപ്പൂവ് ഉണ്ടായിരിക്കും പക്ഷിയുടെ തല തിളങ്ങുന്ന കറുപ്പുനിറമാണ്. കർണ്ണാവരണവും കവിളുകളും ചാരനിറം കലർന്ന തവിട്ട്. ശരീരത്തിന്റെ ഉപരിഭാഗം മങ്ങിയ നീല -സ്ലേറ്റ് നിറമായിരിക്കും . ചിറകുകളും വാളും മങ്ങിയ തവിട്ടുനിറത്തിൽ കാണപ്പെടുന്നു. തൊണ്ട, മാറ്, ശരീരത്തിന്റെ അടിഭാഗം എന്നിവ മങ്ങിയ ചാരനിറമാണ്. മിഴിപടലത്തിന്റെ നിറം ചുവപ്പു കലർന്നതോ ഇരുണ്ട ഓറഞ്ചോ ആയിരിക്കും. കാലുകളുടെ നിറം മഞ്ഞ കലർന്ന ചുവപ്പും കൊക്ക് അരുണിമ പടർന്ന ഓറഞ്ച് നിറവും ആയിരിക്കും. ഹിമാലയൻ ബുൾബുളുകളിൽ നിന്ന് ഇവയെ വ്യത്യസ്തമാക്കുന്നത് ചതുരാകൃതിയിലുള്ള വാലാണ്.

## ഭക്ഷണരീതി
മറ്റെല്ലാ ബുൾബുളുകളെയും പോലെ ഇവയും പഴങ്ങൾ ഭക്ഷിക്കുന്നവയാണ്. അങ്ങനെ ഇവ ഫല വൃക്ഷങ്ങളുടെ വിത്തുവിതരണത്തിൽ വലിയ പങ്കു വഹിക്കുന്നു. ചിലപ്പോൾ ഇവ ഷഡ്പദങ്ങളെയും ആഹരിക്കാറുണ്ട്.

## സ്വഭാവം
ദക്ഷിണേന്ത്യയിലെ ചോലക്കാടുകളിൽ സമൃദ്ധമായ ഇവ 1000 മീ. ഉയരമുള്ള പ്രദേശങ്ങൾ മുതൽ മലകളുടെ ഉച്ചിവരെ വ്യാപകമായി കാണപ്പെടുന്നു . പൊതുവെ സ്ഥിരവാസികളായ ഇവ മഴയുടെ ഏറ്റക്കുറച്ചിലനുസരിച്ചു പ്രാദേശിക ദേശാടനം നടത്താറുണ്ട്. മലമ്പ്രദേശങ്ങളിൽ കനത്ത മൺസൂൺ അനുഭവപ്പെടുമ്പോൾ ഇവ ചിലപ്പോൾ ആ സ്ഥലങ്ങൾ ഉപേക്ഷിച്ചു 100 മീ. ഉയരത്തിലുള്ള പ്രദേശങ്ങളിൽവരെ എത്താറുണ്ട്. പൊതുവെ കാടുകളിൽ കാണപ്പെടുന്ന ഇവയെ ചിലപ്പോൾ കൃത്രിമ വനങ്ങളിലും ചായ തോട്ടങ്ങളിലെ വലിയ മരങ്ങളിലും കാണാം .

## പ്രജനനം
ജനുവരി മുതൽ ജൂൺ വരെയാണ് പ്രജനനകാലം. ഏപ്രിൽ - മെയ് മാസങ്ങളിൽ ഇത് മൂർദ്ധന്യത്തിൽ എത്താറുണ്ട്. ഇക്കാലത്തു ഇവ രണ്ടുതവണ സന്താനോല്പാദനം നടത്താറുണ്ട്. തുറന്ന  ചെറിയ കോപ്പയുടെ ആകൃതിയിലുള്ള  കൂടു ഉണങ്ങിയ പുല്ലും വേരും കൽപ്പായലും കൊണ്ട് നിർമ്മിക്കുന്നു . ഒരുതവണ രണ്ടു മുട്ടകൾ ഇടുന്നു ഏതാണ്ട് 13 ദിവസമാണ് അടയിരിക്കൽ 12 ദിവസത്തിനുള്ളിൽ കുഞ്ഞുങ്ങൾ പറക്കമുറ്റുന്നു.
ലഘുചിത്രം|കരിമ്പൻ_കാട്ടുബുൾബുൾ വയനാട്ടിൽ നിന്നും
## അവലംബം
സിനസ്തേഷ്യ

ഉത്തേജിപ്പിക്കപ്പെട്ട അർത്ഥത്തിലല്ലാതെ മറ്റൊരു രീതിയിൽക്കൂടി ഒരു വസ്തുവിനെ ഗ്രഹിക്കുന്ന അവസ്ഥയാണ് **സിനസ്തേഷ്യ**.(Synesthesia). ഇത് തലച്ചോറിലെ നാഡീപരമായ തകരാറിന്റെ ഫലമാണെന്നു നിരീക്ഷിക്കപ്പെട്ടിട്ടുണ്ട്.
## ലക്ഷണങ്ങൾ
ആകൃതികൾക്കും, രൂപഘടനകൾക്കും രുചി തോന്നുക, ശബ്ദത്തിൽ നിറം തോന്നുക, അക്കങ്ങൾ നിറത്തിൽ കാണപ്പെടുക എന്നിങ്ങനെ ഓരോ വ്യക്തികൾക്കും അനുഭവങ്ങൾ വ്യത്യസ്തമായിരിയ്ക്കും.
## അവലംബം
ചുണയൻ കീരി

തെക്കേയിന്ത്യയിലെ വനങ്ങളിൽ കാണുന്ന വലിപ്പമുള്ള കീരിയായ **ചുണയൻ കീരി**,
 ഏകദേശം നാടൻകീരിയപ്പോലെ തന്നെയാണ്. എന്നാൽ തലയിലും കഴുത്തിലും തോളിലും ചുവപ്പു കലർന്ന തവിട്ടുനിറം കൂടി കലരുന്നുണ്ട്. ഇതിന്റെ കാലുകൾ പ്രേത്യേകിച്ച് പിൻകാലുകൾ, ചുവപ്പുകലർന്നതാണ്. നീളംകുറഞ്ഞ വാലിന്റെ അറ്റം കറുപ്പാണ്. വാൽ മുകളിലേക്ക് ചൂണ്ടുന്നതുപോലെ അല്പം വളച്ചുവയ്ക്കുന്ന ഒരു പ്രേത്യേക സ്വഭാവം ഇവക്കുണ്ട്.

## വലിപ്പം
ശരീരത്തിന്റെ മൊത്തം നീളം: 39-47 സെ.മീ.

തൂക്കം: 950 ഗ്രാം - 1.8 കിലോ 

## ആവാസം, കാണപ്പെടുന്നത്
വടക്ക് ഡൽഹിയും കിഴക്ക് ബീഹാറും വരെ, ഇന്ത്യയുടെ മദ്ധ്യഭാഗത്തും പശ്ചിമഭാഗത്തും ഉപദ്വീപിലുമുള്ള വനങ്ങൾ.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കീരികൾ
വർഗ്ഗം:സസ്തനികൾ
ദ ഹോബിറ്റ്: ദ ഡെസൊലേഷൻ ഓഫ് സ്മോഗ്

പീറ്റർ ജാക്സൺ സംവിധാനം ചെയ്ത 2013 ലെ ഫാന്റസി സാഹസിക ചലച്ചിത്രമാണ് **ദ ഹോബിറ്റ്: ദ ഡെസൊലേഷൻ ഓഫ് സ്മോഗ്**. ന്യൂലൈൻ സിനിമ, മെട്രോ-ഗോൾഡ്വിൻ-മേയർ എന്നിവരുമായി ചേർന്ന് വിങ്നട്ട് ഫിലിംസ് നിർമ്മിച്ച ഈ ചിത്രം വാർണർ ബ്രോസ് പിക്ചേഴ്സാണ് വിതരണം ചെയ്തത്. ജെ.ആർ.ആർ. റ്റോൾകീൻ എഴുതിയ നോവൽ "ദ ഹോബിറ്റ്" എന്ന നോവൽ അടിസ്ഥാനമാക്കി നിർമിച്ച മൂന്നു ഭാഗങ്ങളുള്ള ചലച്ചിത്ര പരമ്പരയിലെ രണ്ടാമത്തെ ചിത്രമാണിത്. ആദ്യ ഭാഗമായ ദ ഹോബിറ്റ്: ആൻ അൺ എക്സ്പെക്റ്റഡ് ജേർണി (2012), ശേഷം ഇറങ്ങിയ ദ ഹോബിറ്റ്''':''' ദ ബാറ്റിൽ ഓഫ് ദ ഫൈവ്‌ ആർമീസ് (2014) എന്നിവയാണ് പരമ്പരയിലെ മറ്റ്‌ ചിത്രങ്ങൾ. ഇവയെല്ലാം ചേർന്ന് പീറ്റർ ജാക്ക്സന്റെ "ലോർഡ് ഓഫ് ദ റിങ്സ്" ചലച്ചിത്ര പരമ്പരയുടെ കാലക്രമത്തിന് മുൻപ്‌ നടക്കുന്ന സംഭവവികാസങ്ങൾ വിവരിക്കുന്നു. 

ബിൽബോ ബാഗ്ഗിൻസ്, മാന്ത്രികനായ ഗാൻഡാൾഫ്, തോറിൻ ഓക്കെൻഷീൽഡിന്റെ നേതൃത്വത്തിൽ ഉള്ള പതിമൂന്നു കുള്ളന്മാരുടെ സംഘവും ചേർന്ന് സ്മോഗ് എന്ന ഡ്രാഗണിൽ നിന്ന് ലോൺലി മൗണ്ടൻ തിരിച്ചു പിടിക്കാൻ ശ്രമിക്കുന്നത് ആണ് പ്രമേയം. ഇയാൻ മക്ക് കെല്ലൻ, മാർട്ടിൻ ഫ്രീമാൻ, റിച്ചാർഡ് ആർമിറ്റേജ്, ബെനഡിക്ട് കുംബർബാച്ച്, ഇവാൻഗ്ലിൻ ലില്ലി, ലീ പേസ്, ലൂക്ക് ഇവാൻസ്, കെൻ സ്റ്റോട്ട്, ജെയിംസ് നെസ്ബിറ്റ്, ഒർലാൻഡോ ബ്ലൂം തുടങ്ങിയ വലിയ താരനിര ഈ ചിത്രത്തിൽ ഉൾപ്പെടുന്നു. 

ഫാൻ വാൽഷ്, ഫിലിപ ബോയിൻസ്, പീറ്റർ ജാക്സൺ, ഗില്ലർമോ ദെൽ തോറോ എന്നിവർ  ചേർന്നാണ് തിരക്കഥ എഴുതിയത്. ഒരു സെക്കൻഡിൽ നാല്പത്തിയെട്ട് ഫ്രെയിമുകൾ എന്ന കണക്കിൽ നേരിട്ട് ത്രീഡിയിലാണ് ചിത്രീകരിച്ചത്. ന്യൂസീലൻഡിനും പൈൻവുഡ് സ്റ്റുഡിയോയിലും ചിത്രീകരണം നടന്നു.

ദ ഹോബിറ്റ്: ദ ഡെസൊലേഷൻ ഓഫ് സ്മാഗ് 2013 ഡിസംബർ 2 ന് ലോസ് ആഞ്ചലസിൽ പ്രദർശിപ്പിച്ചിരുന്നു. ഡിസംബർ 11 ന് അന്താരാഷ്ട്രതലത്തിൽ പരമ്പരാഗത, ഐമാക്സ് തീയേറ്ററുകൾക്കായി പുറത്തിറങ്ങി. ഈ ചിത്രം മികച്ച നിരൂപണം നേടുകയും, ആഗോളതലത്തിൽ ബോക്സ് ഓഫീസിൽ 958 ദശലക്ഷം ഡോളർ വരുമാനം നേടി, ദ ഫെലോഷിപ്പ് ഓഫ് ദ റിങ്, ദ ടൂ ടവേർസ് എന്നീ സിനിമകളെ മറികടന്നു. 2013-ലെ ഏറ്റവും വരുമാനം നേടിയ നാലാമത്തെ സിനിമയും എക്കാലത്തെയും മുപ്പത്തൊമ്പതാം സിനിമയുമാണിത്. മികച്ച വിഷ്വൽ എഫക്റ്റ്സ്, സൗണ്ട് എഡിറ്റിംഗ്, ശബ്ദ സങ്കലനം എന്നിവയ്ക്ക് അക്കാദമി അവാർഡ് നാമനിർദ്ദേശം ലഭിച്ചു. 

## അഭിനേതാക്കൾ
* മാർട്ടിൻ ഫ്രീമാൻ - ബിൽബോ ബാഗ്ജിൻസ്
* ഇയാൻ മക്ക്കെല്ലൻ - ഗാൻഡാൾഫ് ദി ഗ്രേ
* റിച്ചാർഡ് ആർമിറ്റേജ് - തോറിൻ ഓക്കെൻഷീൽഡ്  II
* ബെനഡിക്ട് കമ്പർബാച്ച് - സ്മാഗ്ഗ്
* ഇവാഞ്ചെലിൻ ലില്ലി -  ടൊറിയൽ 
* ലീ പേസ് - താൻഡ്രൂയിൽ
* സ്റ്റീഫൻ ഫ്രൈ - ലെയ്റ്റൗൺ മാസ്റ്റർ
* ഒർലാൻഡോ ബ്ലൂം - ലെഗോലാസ് ഗ്രീൻലീഫ്
* ഗ്രഹാം മക്വിവിഷ് - ഡ്വാലിൻ
* കെൻ സ്റ്റോട്ട് - ബാലിൻ 
* ഐദാൻ ടർണർ - കിലി
* ഡീൻ ഓംഗർമാൻ - ഫിലി
* മാർക്ക് ഹഡ്ലോ - ഡോറി
* ജെഡ് ബ്രോഫി - നോറി
* ആദം ബ്രൗൺ - ഓറി
* ജോൺ കാലെൻ - ഓയിൻ
* പീറ്റർ ഹാംബ്ല്ടൺ - ഗ്ലോയിൻ
* വില്യം കിർഷർ - ബിഫൂർ
* ജെയിംസ് നെസ്സിറ്റ് - ബോഫൂർ
* സ്റ്റീഫൻ ഹണ്ടർ - ബോംബർ
* കേറ്റ് ബ്ലാഞ്ചറ്റ് - ഗലാഡ്രിയൽ
* മൈക്കൽ പെർബ്രാൻഡ് - ബീയർ
* സിൽവെസ്റ്റർ മക്കോയ് - ബ്രദർ തെരേസാസ്റ്റ്
* മനു ബെന്നെറ്റ് - ആസോഗ് ദി ഡിഫീൽഡർ
* ലോറൻസ് മക്കോറേ - ബോൾഗ്
* ക്രെയ്ഗ് ഹാൾ - ഗ്യാലൺ
* റിയാൻ ഗേജ് - ആൽഫ്രൈഡ്

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* The Hobbit Blog Official blog of *The Hobbit* movies
* 
* 
* The Tolkien Nerd’s Guide to "The Hobbit: The Desolation of Smaug" *Smithsonian*
വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
മദ്രാസ് സംസ്ഥാനം

ഇന്ത്യയുടെ സ്വാതന്ത്ര്യത്തിനു ശേഷം, 1947 ഓഗസ്റ്റ് 15-നു മദ്രാസ് പ്രസിഡൻസി മദ്രാസ് പ്രവിശ്യയായി രൂപം കൊള്ളുകയും.1950 ജനുവരി 26 ന് ഭാരത സർക്കാർ മദ്രാസ് പ്രാവശ്യയെ,മദ്രാസ് സംസ്ഥാനമായി രൂപീകരിക്കുകയും ചെയ്തു.

## ചരിത്രം
1950 ൽ മദ്രാസ് സംസ്ഥാനം രൂപീകൃതമായ സമയത്ത്, ഇന്നത്തെ ആന്ധ്രാപ്രദേശിലെ തീരദേശ ആന്ധ്ര, റായലസീമ, വടക്കൻ കേരളത്തിലെ മലബാർ പ്രദേശം, കർണാടകത്തിലെ ബെല്ലാരി, തെക്കൻ കാനറ, ഉഡുപ്പി ജില്ലകളും ഇതിൽ  ഉൾപ്പെടുത്തി ആയിരുന്നു രൂപികരിച്ചത്.1953 ൽ ആന്ധ്രാ സംസ്ഥാനം രൂപീകരിക്കാൻ വേണ്ടി തീരദേശ ആന്ധ്രാപ്രദേശും റായലസീമയും വേർപിരിഞ്ഞു. തുടർന്ന്  ദക്ഷിണ കനാറ, ബെല്ലാരി ജില്ലകൾ മൈസൂർ സംസ്ഥാനത്തിൽ അതായത് ഇന്നത്തെ കർണ്ണാടകയിലും ചേർത്തു.1956 ൽ തിരു-കൊച്ചി സംസ്ഥാനങ്ങളെ ഒന്നാക്കി കൊണ്ട് കേരളസംസ്ഥാനത്തിന് ജന്മം നൽകിയപ്പോൾ മദ്രാസ്‌ സംസ്ഥാനത്തിൻറെ ഭാഗമായിരുന്ന മലബാർ കേരളത്തിൽ കൂട്ടിച്ചേർത്തു.തിരു-കൊച്ചി സംസ്ഥാനത്തിൻറെ ദക്ഷിണ ഭാഗങ്ങളായ കന്യാകുമാരി ജില്ലയെ മദ്രാസ് സംസ്ഥാനത്തിനു കൈമാറി.

## പേര് മാറ്റം
ഗാന്ധിയനായ ശങ്കരലിംഗനാടാർ ഉൾപ്പെടെയുള്ളവർ 1956-മുതൽ മദ്രാസ് സംസ്ഥാനത്തിൻറെ പേര്  തമിഴ്‌നാട് എന്നാക്കണമെന്നാവശ്യപ്പെട്ട് നിരാഹാര സമരം നടത്തിയിരുന്നു. എന്നാൽ മദ്രാസ് സംസ്ഥാനത്തെ അന്നത്തെ മുഖ്യമന്ത്രിയായിരുന്ന കെ. കാമരാജ് ഇതിനെ മുഖവിലയ്ക്ക് എടുത്തില്ല. തുടർന്ന് വൻ പ്രക്ഷോഭങ്ങളുണ്ടായി.ശങ്കരലിംഗനാടാരുടെ  നിരാഹാര സമരം 77 ദിവസം ആയപ്പോൾ അദ്ദേഹം മരണപ്പെട്ടു. പക്ഷേ, കെ. കാമരാജ് തൻറെ  തീരുമാനം അന്നും മാറ്റിയില്ല.ഒടുവിൽ പതിമൂന്നു വർഷങ്ങൾക്ക് ശേഷം 1969ൽ അണ്ണാദുരൈയുടെ നേതൃത്വത്തിലുള്ള ഡി.എം.കെ.സർക്കാർ  മദ്രാസ് സംസ്ഥാനത്തിൻറെ പേര് തമിഴ്‌നാട് എന്നാക്കി മാറ്റുകയും ചെയ്തു.

## അവലബം

വർഗ്ഗം:ഇന്ത്യയിലെ മുൻ‌കാലസംസ്ഥാനങ്ങൾ
വർഗ്ഗം:തമിഴ്നാടിന്റെ സമകാലിക ചരിത്രം
ജപ്പാൻ ചപ്പത്തലയൻ

കടൽവാസിയായ ഒരു മൽസ്യമാണ് **ജപ്പാൻ ചപ്പത്തലയൻ ** അഥവാ **Japanese Flathead. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
Platycephalidae (ചപ്പത്തലയന്മാർ ) എന്ന കുടുബത്തിൽ പെട്ട മൽസ്യം ആണ് ഇവ , പൊതുവെ ചപ്പത്തലയൻ മൽസ്യങ്ങൾ എന്നാണ് ഇവ അറിയപ്പെടുന്നത് , സ്കോർപിനിഡെ ജനുസിൽ പെട്ട മൽസ്യങ്ങളുമായി അടുത്ത ബന്ധം ഉള്ളവയാണ് ഇവ.

## അവലംബം

## ഇതും കാണുക
*Knapp, L.W., 1984. Platycephalidae. In W. Fischer and G. Bianchi (eds.) FAO species identification sheets for fishery purposes. Western Indian Ocean (Fishing Area 51). Vol. 3. FAO, Rome. pag. var. (Ref. 3476)

കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ്

പീറ്റർ ജാക്സൺ സംവിധാനം ചെയ്ത 2014 ലെ ഒരു ഫാന്റസി ആക്ഷൻ സിനിമയാണ് **ദ ഹോബിറ്റ്: ദ ബാറ്റിൽ ഓഫ് ദ ഫൈവ്‌ ആർമീസ്**. ഫാൻ വാൽഷ്, ഫിലിപ ബോയിൻസ്, പീറ്റർ ജാക്സൺ, ഗില്ലർമോ ദെൽ തോറോ എന്നിവർ  ചേർന്നാണ് തിരക്കഥ എഴുതിയത്. ജെ.ആർ.ആർ. റ്റോൾകീൻ എഴുതിയ നോവൽ "ദ ഹോബിറ്റ്" എന്ന നോവൽ അടിസ്ഥാനമാക്കി നിർമിച്ച മൂന്നു ഭാഗങ്ങളുള്ള ചലച്ചിത്ര പരമ്പരയിലെ മൂന്നാമത്തെയും അവസാനത്തെയും  ചിത്രമാണിത്. ആദ്യ ഭാഗമായ ദ ഹോബിറ്റ്: ആൻ അൺ എക്സ്പെക്റ്റഡ് ജേർണി (2012), ശേഷം ഇറങ്ങിയ ദ ഹോബിറ്റ്: ദ ഡെസൊലേഷൻ ഓഫ് സ്മോഗ് (2013) എന്നിവയാണ് പരമ്പരയിലെ മറ്റ്‌ ചിത്രങ്ങൾ. ഇവയെല്ലാം ചേർന്ന് പീറ്റർ ജാക്ക്സന്റെ "ലോർഡ് ഓഫ് ദ റിങ്സ്" ചലച്ചിത്ര പരമ്പരയുടെ കാലക്രമത്തിന് മുൻപ്‌ നടക്കുന്ന സംഭവവികാസങ്ങൾ വിവരിക്കുന്നു. 

ന്യൂലൈൻ സിനിമ, മെട്രോ-ഗോൾഡ്വിൻ-മേയർ എന്നിവരുമായി ചേർന്ന് വിങ്നട്ട് ഫിലിംസ് നിർമ്മിച്ച ഈ ചിത്രം വാർണർ ബ്രോസ് പിക്ചേഴ്സാണ് വിതരണം ചെയ്തത്. 2014 ഡിസംബർ 11 ന് ന്യൂസിലാൻഡ്, ഡിസംബർ 12 ന് ബ്രിട്ടൻ, ഡിസംബർ 17 ന് യുഎസ് എന്നിവിടങ്ങളിൽ ഈ ചിത്രം പുറത്തിറങ്ങി. മാർട്ടിൻ ഫ്രീമാൻ, ഇയാൻ മക്കെല്ലൻ, റിച്ചാർഡ് ആർമിറ്റേജ്, ഇവാഞ്ചിൻ ലില്ലി, ലീ പേസ്, ലൂക്ക് ഇവാൻസ്, ബെനഡിക്ട് കുംബർബൈച്ച്, കെൻ സ്റ്റോട്ട്, ജെയിംസ് നെസ്ബിറ്റ്, കേറ്റ് ബ്ലാഞ്ചറ്റ്, ഇയാൻ ഹോം, ക്രിസ്റ്റഫർ ലീ, ഹ്യൂഗോ വീവിംഗ്, ഒർലാൻഡോ ബ്ലൂം തുടങ്ങിയവർ ഈ ചിത്രത്തിൽ അഭിനയിക്കുന്നു.  

സമ്മിശ്ര പ്രതികരണം നേടിയ ഈ ചിത്രം ആഗോളതലത്തിൽ  956 ദശലക്ഷം ഡോളർ വരുമാനം നേടി.  2014-ലെ ഏറ്റവും വരുമാനം നേടിയ രണ്ടാമത്തെ സിനിമയും എക്കാലത്തെയും നാൽപതാം സിനിമയുമാണിത്. മികച്ച മികച്ച ശബ്ദ എഡിറ്റിംഗിനുള്ള അക്കാദമി അവാർഡ് നാമനിർദ്ദേശം ഈ സിനിമക്ക് ലഭിച്ചു.  

## അഭിനേതാക്കൾ
* മാർട്ടിൻ ഫ്രീമാൻ - ബിൽബോ ബാഗ്ഗിൻസ് (ചെറുപ്പകാലം)
* ഇയാൻ ഹോം - ബിൽബോ ബാഗ്ഗിൻസ് (വയസ്സുകാലം)
* ഇയാൻ മക്ക്കെല്ലൻ - ഗാൻഡാൾഫ് ദി ഗ്രേ
* റിച്ചാർഡ് ആർമിറ്റേജ് - തോറിൻ ഓക്കെൻഷീൽഡ്  II
* ലൂക്ക് ഇവാൻസ് _ ബാർഡ് ദ ബോമാൻ 
* ബെനഡിക്ട് കമ്പർബാച്ച് - സ്മോഗ്, സൗറോൺ 
* ഇവാഞ്ചെലിൻ ലില്ലി -  ടൊറിയൽ 
* ലീ പേസ് - താൻഡ്രൂയിൽ
* സ്റ്റീഫൻ ഫ്രൈ - മാസ്റ്റർ ഓഫ്  ലേക്ടൗൺ 
* ഒർലാൻഡോ ബ്ലൂം - ലെഗോലാസ് ഗ്രീൻലീഫ്
* ഗ്രഹാം മക്വിവിഷ് - ഡ്വാലിൻ
* കെൻ സ്റ്റോട്ട് - ബാലിൻ 
* ഐദാൻ ടർണർ - കിലി
* ഡീൻ ഓംഗർമാൻ - ഫിലി
* മാർക്ക് ഹഡ്ലോ - ഡോറി
* ജെഡ് ബ്രോഫി - നോറി
* ആദം ബ്രൗൺ - ഓറി
* ജോൺ കാലെൻ - ഓയിൻ
* പീറ്റർ ഹാംബ്ല്ടൺ - ഗ്ലോയിൻ
* വില്യം കിർഷർ - ബിഫൂർ
* ജെയിംസ് നെസ്സിറ്റ് - ബോഫൂർ
* സ്റ്റീഫൻ ഹണ്ടർ - ബോംബർ
* കേറ്റ് ബ്ലാഞ്ചറ്റ് - ഗലാഡ്രിയൽ
* ജോൺ ബെൽ _ ബെയ്ൻ 
* മനു ബെന്നെറ്റ് - ആസോഗ് ദി ഡിഫീൽഡർ
* ജോൺ ടുയി - ബോൾഗ്
* ക്രെയ്ഗ് ഹാൾ - ഗ്യാലൺ
* റിയാൻ ഗേജ് - ആൽഫ്രൈഡ്
* സിൽവെസ്റ്റർ മക്കോയ് - റഡാഗാസ്റ്റ് ദ ബ്രൗൺ
* ക്രിസ്റ്റഫർ ലീ - സറുമാൻ ദ വൈറ്റ്

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* 
* 
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
മാർട്ടിൻ ഫ്രീമാൻ

**മാർട്ടിൻ ജോൺ ക്രിസ്റ്റഫർ ഫ്രീമാൻ**  (ജനനം സെപ്റ്റംബർ 8, 1971) ഒരു ഇംഗ്ലീഷ് നടനാണ്. പീറ്റർ ജാക്സന്റെ "ദ ഹോബിറ്റ് ചലച്ചിത്രപരമ്പരയിലെ" ബിൽബോ ബാഗിൻസ്, ഫാർഗോ എന്ന ടി.വി. പരമ്പരയിലെ ലെസ്റ്റർ നിഗാർഡ്, ഷെർലക്ക് എന്ന ബ്രിട്ടീഷ് ക്രൈം പരമ്പരയിൽ ഡോ.ജോൺ വാട്സൺ, ദ ഓഫീസ് എന്ന സിറ്റ്കോമിന്റെ യഥാർത്ഥ യുകെ പതിപ്പിൽ ടിം കാന്റർബറി എന്നീ വേഷങ്ങളിലൂടെ ശ്രദ്ധേയനായി.  

റൊമാന്റിക് കോമഡി ചിത്രം ലൗ ആക്ഷ്വലി (2003), കോമിക് സയൻസ് ഫിക്ഷൻ സിനിമ ദ ഹിച്ച്ഹൈക്കേർസ് ഗൈഡ് ടു ദ ഗാലക്സി (2005), ക്യാപ്റ്റൻ അമേരിക്ക: സിവിൽ വാർ (2016), വരാനിരിക്കുന്ന മാർവെൽ ചിത്രം ബ്ലാക്ക് പാന്തർ (2018)  എന്നിവയാണ് അദ്ദേഹത്തിന്റെ മറ്റ് പ്രധാന വേഷങ്ങൾ. എമ്മി അവാർഡ്, ബാഫ്റ്റ അവാർഡ്, എമ്പയർ അവാർഡ് എന്നിവ അദ്ദേഹത്തിന് ലഭിച്ചിട്ടുണ്ട്. കൂടാതെ മറ്റ്‌ രണ്ട്‌ എമ്മി അവാർഡ്, രണ്ട് ബാഫ്റ്റ അവാർഡ്, ഒരു സാറ്റേൺ അവാർഡ്, ഒരു ഗോൾഡൻ ഗ്ലോബ് അവാർഡ് എന്നിവയ്ക്ക് നാമനിർദ്ദേശം ചെയ്യപ്പെട്ടു. 

## അഭിനയ ജീവിതം

### ചലച്ചിത്രം

### ടെലിവിഷൻ

## പുരസ്‌കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* 
വർഗ്ഗം:1971-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ